Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Аёллар нимадан хафа бўлади: 5 та сабаб\t19:14, 01 июнь 2016\tСтрессли вазиятларга эркаклар ҳаракатлари билан жавоб берсалар, аёллар эса ҳис-туйғулари орқали муносабатларини ифодалайди. Хафагарчилик ўзида бир қанча негатив ҳиссиётларни ифодалагани боис, уни изоҳлаб бериш инсонга қийинчилик туғдиради. “Lady.mail.ru” нашри сизга муносабатларга путур етказмай, аразлаш йўлларини ўргатади.\nБиринчи сабаб: шундай бўлиши керак деган фикр\nБаъзида сийқаси чиққан, бахтли муносабатлар ниқоби остига яширинган қонун-қоидаларга инсон ўзи билмаган ҳолда бўйсунади. Масалан, эрнинг ишдан кеч келиши, совғанинг ёқмаганлиги, турмуш ўртоғининг илк учрашган кунларини унутганлиги аёлларнинг кўз ёшларига ва хафа бўлишига сабаб бўлиши мумкин. Бундай майда-чуйдаларни дугонасининг эри жуда яхши эслаб қолади. Ижтимоий тармоқда турмуш ўртоғи томондан совға қилинган гулдастани кўтариб тушган дугонасининг сурати ҳам аёлларнинг кайфиятини бузиши мумкин.\nЭҳтиёт бўлинг! Идеал муносабатларга интилиш ҳис-туйғуларингизни ва хоҳишларингизни “умумий қонун-қоидаларга” алмаштириб, бировларнинг сценарийси асосида яшашга мажбур қилиши мумкин.\nНима қилиш керак? Хотирангизни янгиланг, ундан бўлар-бўлмас воқеаларни ўчириб ташланг. Турмуш ўртоғингиз гул совға қилмаса-да, гулдаста кўтариб, суратга тушинг ва ижтимоий тармоққа жойлаб, “ҳеч қандай сабабсиз эрим гулдаста совға қилди, ундан фахрланаман”, деб изоҳ қолдиринг. Дугоналарингизга ҳам шундай турмуш ўртоқ насиб қилишини тиланг.\nИккинчи сабаб: зерикиш\nУй, иш — иш, уй. Дугонангиз билан телефон орқали қилинган суҳбатдан кейин унинг ҳаётидаги қизиқарли воқеаларни эшитиб, ўзингизни қурбон деб ҳис қила бошлайсиз. Хўрланган одам бор жойда, зулмкор ҳам топилади! Қарабсизки, кечқурунги дилсиёҳлик учун мавзу тайёр! Ишдан қайтгач, турмуш ўртоғингизга гапиргингиз келмай, қовоқ-тумшуқ қиласиз, ичимдагини топ деб хўмрайиб оласиз.\nЭҳтиёт бўлинг! Негативдан илҳомланишдек ёмон одатни касб қиласиз. Нима қилиш керак? Сизга “зулм ўтказган” турмуш ўртоғингиз остона ҳатлагунига қадар эрталабки яхши кайфиятингизга қайтиб, барча гапларни унутишга ҳаракат қилинг. Оддийгина сўзлар орқали инсон кўнглига жароҳат етиши мумкинлигини яна бир бора хотирланг.\nУчинчи сабаб: мени фақат хафа бўлганимдагина тушунишади деган фикр\n“Хоҳлаганларингни қилинглар, энди мен аралашмайман!” деганча муаммодан эшик орқасига беркиниб, хафа бўлиш энг қулай усулдир. Аёл хафа бўлганидан хонада сочилиб ётган болалар ўйинчоқлари, кийимлари ўз-ўзидан йиғилиб қолмайди. Хафа бўлиш севган инсонларингни бошқаришнинг энг ўнғай усулидир. Аммо сизнинг хафа бўлиб, бирпасдан кейин буни унутишингизга яқинларингиз ўрганиб қолиши мумкин. Улар сизга бўйсунишга ҳаракат қилсалар-да, аммо қалбларида сиз етказган руҳий жароҳат излари қолади.\nЭҳтиёт бўлинг! Хафа бўлиш орқали одамларни ўзингизга бўйсундириш, обрўйингизни тушириб юборади. Нима қилиш керак? Бу усул орқали ишончни суиистеъмол қилманг, бошқаришнинг бошқа йўлларини ўйлаб топинг. Масалан, ҳолатни тўғри тушунтиришга, сўзларингизни асослашга ҳаракат қилинг.\nТўртинчи сабаб: чунки ҳар бир одамнинг ўз режаси бор\nМабодо бирор режангиз амалга ошмай қолса, хафа бўласиз, аммо унинг кимнингдир айби билан амалга ошмай қолгани сизни баттар тушкунликка туширади. Масалан, “шанба куни ишга боришим керак эди, аммо ойим болаларимга қарашни истамади” ва ҳоказо... Шундан кейин ойингиз дугонангиз билан телефон орқали бўладиган суҳбатнинг салбий қаҳрамонига айланади. Эҳтиёт бўлинг! Бошқаларнинг режаси сизнинг режангиз билан мос тушмаса, дарров улардан воз кечишга ҳаракат қилманг, бўлмаса ҳаётингиз танҳоликда кечишига сабабчи бўласиз. Нима қилиш керак? Ранжишдан лаззатланишни бас қилинг, вазиятни юмшатишга, бошқаларни тушунишга ҳаракат қилинг. Бу сизни стрессларни енгишингизга ёрдам беради. Агар хафагарчилигингиз ўтиб кетмаган бўлса, ўзингизни босиб, чин дилдан суҳбат қуришга интилинг. Дилсиёҳлик сабабига ойдинлик киритиш муносабатни бузмайди, балки унинг мустаҳкамланишига хизмат қилади. Бешинчи сабаб: асаб чарчаши\nАёлларнинг эмоционал кайфияти жуда тез ўзгариб туради. Бунга ҳомиладорлик, бола эмизиш, оиладаги ва ишдаги муаммолар ҳам сабаб бўлиши мумкин. Аёл оддий гапларни ҳам оғриқли қабул қилади. Масалан, нўхат гулли кўйлагимни мақтаган танишимга у ростдан ҳам ёқдимикан ё урфдан қолгани учун устимдан кулдими? Аёл танишидан ранжиб, ўзини ҳимоя қилиш мақсадида қаттиқ гапириб юбориши мумкин.\nЭҳтиёт бўлинг! Ҳамма нарсани юракка яқин олиш атрофингиздаги инсонларнинг сиздан узоқлашишига сабаб бўлади. Кейинчалик дўстларингизнинг қўнғироқ қилмаслигидан, сиз билан учрашишни истамаганлигидан ранжишингиз мумкин.\nНима қилиш керак? Ўзингизни ҳазил орқали ҳимоя қилишга ҳаракат қилинг. Қаршингизда ёмон одам эмас, балки жуда сезгир ва ҳушёр одам турганлигини тасаввур қилинг. Дилозор бўлмаса, хафагарчилик ҳам бўлмайди.


Сергей Лавров: муҳтож давлатларга ёрдам бериш глобал барқарорлик кафолатидир\n08:17 / 28.09.2015\nМуҳтож давлатларга ёрдам бериш – глобал барқарорликка инвестициядир, деб айтди Россия ташқи ишлар вазири Сергей Лавров БМТнинг ривожланиш соҳасидаги глобал кун тартиби бўйича саммитидаги нутқи давомида.\nМосква “муҳтож давлатларга уларнинг ижтимоий-иқтисодий тизимларининг шаклланишида ёрдам бериш – бу глобал барқарорликка инвестиция” эканлигидан келиб чиқиб иш тутади. “Кўпроқ самарадор ва инқирозларга бардошли халқаро тизимни шакллантириш муҳим шарт, бутун инсониятнинг фаровонлиги ва гуллаб-яшнаши омили ҳисобланади”, деб қўшимча қилди Лавров.\n“Биз халқаро тинчлик ва хавфсизликнинг ажралмас эканлиги ҳақида кўп гапирамиз. Янги ижтимоий-иқтисодий кун тартиби барқарор ривожланишнинг ажралмас қисми эканлигини тушуниш мустаҳкамланиши керак. Вазифа ижтимоий-иқтисодий тараққиёт учун мақбул ташқи шароитларни яратишга кўмаклашишдан иборат”, деб айтди Лавров.\n“Айниқса, адолатли савдо шароитларини таъминлаш ва илғор технологиялардан фойдаланишни кенгайтириш жуда муҳимдир”, деб қўшимча қилди Лавров.


Коронавирусни даволашда мутлақо янги усул ҳақида...\n10.04.2020 17:19 0 7062\nЎзбекистон шифокорлари тез кунларда COVID-19 инфекцияси оғир кечаётган беморларни даволашда мутлақо янги ва самарали усулни қўллашни бошлашади. Бу ҳақда Соғлиқни сақлаш вазирлиги Жамоатчилик билан алоқалар бўлими хабар бермоқда.\nҚуйида ушбу мақолани тўлиқлигича ҳавола қиламиз:\nАввало, коронавирус инфекциясидан тузалган инсонлардан зардоб олишдан олдин, бир нечта инфекцияларга текширилади, тиббий кўрикдан ўтказилади. Қўшимча инфекцияси ва касаллиги бўлмаган инсонлар зардобининг кичик бир қисми олинади, холос. Бу миқдор донор учун ҳеч қандай салбий асоратларни намоён қилмайди. Бу илмий жиҳатдан исботланган. Сўнгра йиғиб олинган зардоб яна қўшимча ишлов бериш жараёнларидан ўтказилгандан сўнг, касаллик оғир кечаётган беморлар розилиги ва шифокор кўрсатмалари ҳамда махсус тартибларга қатъий риоя қилинган ҳолда қўлланилиши мумкин.\nЎзбекистон беморлар коронавирус оғир беморлар


Маржоҳда ҳарбий амалиётлар бошланди\n24 октябр 2021, Тошкент вақти: 20:11\nАфғонистон расмийларига кўра, Ҳелманд вилоятининг Маржоҳ шаҳрида бошланган кенг кўламли ҳарбий амалиётлар чоғида 20га яқин жангари йўқ қилинган.\nАфғон қўшинлари қўмондони генерал Муҳаммад Зазоий сўзларига кўра, амалиёт чоғида, шунингдек, 10дан зиёд жангари асир олинган ва кўп миқторда курол-аслаҳа қўлга киритилган.\nАфғонистон Мудофаа вазири Раҳим Вардоқ Кобулда бўлиб ўтган матбуот анжумани чоғида жангарилар асосан Маржоҳ шаҳрининг марказий бозори атрофига ўрнашиб олганликларини билдирди.\nБундан бир оз аввал мамлакат президенти Ҳамид Карзай толибон жангариларини ўз қуролларини топширишга чақирди. Карзай шунингдек, ҳарбий амалиётлар чоғида тинч аҳоли вакилларига талофот етказмаслик чақириғи билан чиқди.\nМаржоҳ шаҳрида бугун эрта тонгда бошланган амалиётларда АҚШ, Буюк Британия ва Афғонистон қўшинларининг 15 минга яқин аскари иштирок этмоқда.\nТолибон жангариларининг сўнги истеҳкомларидан бири ҳисобланган Маржоҳ шаҳрида қанча жангари борлиги ҳозирча аниқ эмас. АҚШ ҳарбийлари шаҳарда 400-1000 жангари беркинаётганини тахмин қилмоқда.


АҚШ Россияда минглаб шимолий кореяликлар мажбуран ишлатилишларини маълум қилди\n09:58 / 28.06.2017\nРоссия ҳукумати одам савдосига қарши курашиш бўйича етарлича саъй-ҳаракатларни амалга оширмаяпти, мамлакат ҳудудида эса Шимолий Корея фуқаролари меҳнат лагерлари фаолият юритади. Бу ҳақда АҚШ давлат департаментининг 27 июнда чоп этилган одам савдосига қарши курашиш бўйича ҳисоботида айтилган.\n"Россия ҳукумати Шимолий Корея билан икки томонлама келишувлар муддатини узайтирди. Бу келишувларга кўра, Россияда Шимолий Корея меҳнат лагерлари фаолият юритади, уларда минглаб шимолий кореяликлар мажбуран ишлатиладилар", деб айтилган ҳужжатда.\nҲисоботда айтилишича, Шимолий Корея ҳар йили Россияга ўзининг 20 мингга яқин фуқаросини ишлашга юборади. Бундан ташқари, Россияда ишловчи 30 минг шимолий кореялик зўравонлик билан меҳнат қилишга мажбурланади.\nДавлат департаменти маълумотларига кўра, улардан кўпчилиги кунига 20 соатдан ишлашга мажбурлар, уларнинг маошлари эса Шимолий Корея ҳукуматига жўнатилади ва Пхеньян шу тариқа йилига юзлаб миллион долларлар топади.\nДавлат департаменти қаторасига бешинчи йил Россияни ҳукуматининг саъй-ҳаракатлари АҚШнинг одам савдосига қарши курашиш қонунчилиги стандартларига умуман жавоб бермайдиган давлатлар қаторига қўшиб келади.\n"Россия ҳукумати одам савдосига қарши курашишнинг минимал стандартларини ҳам бажармайди ва бу йўналишда сезиларли қадамларни амалга оширмайди", дейилган ҳужжатда.\nРоссия Шимолий Корея меҳнат лагерлари


Янги Зеландияда зилзиладан кўрилган зиён 1,5 млрд доллардан ошиб кетиши мумкин\n10:43 / 17.11.2016\n© Mike Scott/New Zealand Herald via AP\nЯнги Зеландияда 13 ноябрдан 14 ноябрга ўтар кечаси юз берган кучли зилзиладан кўрилган зиён 2 млрд янги зеланд долларидан (1,5 млрд доллар) ошиб кетади. Бу ҳақда мамлакат бош вазири Жон Ки Newstalk ZB радиодастурига берган интервьюсида маълум қилди.\nЖон Ки бу ҳолат узоқ муддатли истиқболда мамлакатнинг иқтисодий стратегиясига қандай таъсир қилиши ҳақидаги саволга жавоб беришдан бош тортди, бироқ табиий офат "айни вақтда профицитга эга мамлакат бюджетига шубҳасиз таъсир қилишини" тан олди.\n16 ноябрда Янги Зеландия миллий сейсмологик хизмати GeoNet юз берган зилзила кучига берилган дастлабки баҳони қайта кўриб чиқиб, уни 7,5 дан 7,8 баллгача оширди. "Бу жуда кучли зилзила бўлди ва биз одамларни келажакда кўплаб қайтар зилзилалар бўлишига тайёр туриш кераклигидан огоҳлантиришимиз лозим", деб айтди Ки.\nЗилзила маркази Жанубий оролида бўлган, бироқ кучли зилзилалар Шимолий ороли жанубида, зилзила марказидан 220 км узоқликда жойлашган мамлакат пойтахти Веллингтонда билинмоқда. Ҳанузгача бу ерда 60 та бино ёпиқ қолмоқда, чунки улар қулаб тушиши хавфи бор. Шу сабабли пойтахтни оролнинг сейсмик фаоллик юқори бўлмаган шимолий қисмига (Окленд) кўчириш бўйича баҳслар яна авж олмоқда.\nзилзила Янги Зеландия зиён


25 май 2022, Тошкент вақти: 18:46\nНаманган вилояти ҳокими Шавкат Абдураззоқов "Бунёдкор" маҳалласида, апрель, 2021\nНаманган вилояти ҳокими Шавкат Абдураззоқов Ўзбекистонда Tik Tok ва бошқа ижтимоий тармоқларни 1 ойга блоклаб қўйишни таклиф қилди.\nҲокимнинг фикрича, шу йўл билан ёшларни китоб ва газетхонликка ўтказиш, аҳолини эса "президент ташаббуси билан сўнгги 5 йилда амалга оширилган ишларни" тушунадиган қилиш мумкин.\nҲоким бу таклифни 3 июль куни Чортоқ туманида ўтказилган “Ҳоким ва ёшлар учрашуви”да - Ўзбекистонда ижтимоий тармоқлар фаолиятининг чекланиши баҳсларга сабаб бўлиб турган бир кезда - билдирди.\nАхборотлаштириш ва телекоммуникация соҳаси назорати бўйича давлат инспекцияси “Ўзкомназорат” "шахсий маълумотларни қайта ишлашдаги қонунбузарликлар" сабабли баъзи ижтимоий тармоқларнинг ишини чеклаб қўйган.\nАйни кунларда Ўзбекистонда Тwitter, ТiкТок ва ВКонтакте тармоқларида узилишлар кузатилмоқда, Skype мессенжери умуман ишламаётир.\nНаманган вилоят ҳокими Шуҳрат Абдураззоқов фикрича, Ўзбекистонда аҳолини президент Шавкат Мирзиёевнинг сўнгги 5 йил ичида қилаётган ишларини "оддий ҳолатдай қабул қилиши"га ижтимоий тармоқлар сабаб бўлмоқда:\n- “Битта бетини ювмаган чет элдан туриб мурожаат қилса, ҳамма ўшани… минг тўрт юз нечтаям комментарий бўлади. Буёқда давлатимизда қилинаётган ишлар, президент ташаббуслари билан қилинаётган ишлар, йўллар, сувлар, мактаблар, боғчалар, болницалар қуриляпти. У нарсаларни ҳамма оддий ҳолатдай қабул қилиб, “Ҳа қилиш керак-да”, деб қўя қолади. Қандай қилиш керак? Олдин ҳам, 26 йил ҳеч нарса қилинмади-ку. Беш йилда қанча ўзгариш? Одамлар, энди ҳамма ёқ очиқ бўлиб кетса, осмондаги ойни талаб қилишни бошлашади”, деди ҳоким Ш. Абдураззоқов 3 июль кунги учрашувда.\nБундан ташқари Ш. Абдураззоқов, айнан ижтимоий тармоқлар ёшларни ота-онаси билан мулоқотдан, газета ва китоб ўқишдан тўсмоқда, деб таъкидлади.\nНаманган ҳокими Шавкат Абдураззоқов сўнгги бир неча ой ичида бот-бот ижтимоий тармоқлар тилига тушди.\nЖумладан, шу йилнинг апрель ойида kun.uz нашрига берган интервьюсида, вилоят ҳокимларига қимматбаҳо автомобиллар керак, деб таъкидлаган ва буни шундай изоҳлаган эди:\n“Мана, яқинда Покистоннинг Панжоб вилояти губернатори келди. 110 миллион аҳолига эга катта бир ҳудуднинг раҳбари Наманганга келиш бўйича таклифимизни қабул қилди. Шу каби яна бошқа кўплаб хорижий меҳмонлар ташриф буюради. Мана шундай меҳмонлар юртимизга келганида, уларни оддий машинада олиб юрмаймиз-ку! Бундай чиқимлар ўзини оқлайди, сабаби, бирор инвестор ё хорижий ҳамкор келганида, албатта, уларни қандай кутиб олишимизга ҳам эътибор беради, мана шундай жиҳатлар ҳамкорлигимизга таъсирини кўрсатади”.\nЎшанда ҳокимнинг изоҳи ҳам тармоқларда эътирозга сабаб бўлган, хусусан Телеграм тармоғидаги Davletov.uz каналининг эътирозига сабаб бўлган:\n“Эҳ, ҳокимбува, қани эди, қиммат ва комфорт машиналар, кимўзарга меҳмоннавозлик учун инвестор, инвестиция келганида, ҳар бир туманга 10 тадан Prado ва бошқа қимматбаҳо машиналарни олиб бориб қўярдик. Афсуски, инвестор учун қиммат машина, иззат-икром, “ҳокимнинг ўзим жавоб бераман” деган гапи эмас, аввало, қонун устуворлиги, суд мустақиллиги ва кучли фуқаролик жамияти керак. Агар инвестицияси қонун ва институтлар билан кафолатланган бўлса, инвестор ўз машинаси билан келади, ҳокимликка қадам ҳам қўймаслиги мумкин. Қолгани ўзимиз ўйлаб топган нотўғри ёндашув”, - деб ёзди Davletov.uz канали.\nБундан ташқари, Наманган вилоят ҳокими биринчи бўлиб ўзига контейнердан уй қурдирган ҳоким сифатида ҳам танилган.\nПрезидент Ш. Мирзиёев шу йилнинг фервлаь ойида Наманган вилоятига сафар қилган ва "кутилмаганда" абгор ҳолда яшаётган “Бунёдкор” маҳалласига борганди. Маҳалланинг аҳволи учун маҳаллий раҳбарларни танқид қилиб, тезликда бу маҳаллани обод қилишга топшириқ берганди.\nШундан сўнг, вилоят ҳокими Шавкат Абдураззоқов “Бунёдкор” маҳалласида ўзига контейнердан уй қурдириб, то обод бўлгунча шу маҳаллада яшашини билдирганди.\nЎшанда ҳам бу ташаббус тармоқларда роса баҳс бўлган, аксар фойдаланувчилар буни танқид қилганди. Озодлик манбалари томонидан бу уй 7,5-8 минг долларга баҳоланган, аксар суҳбатдошлар, бу пулга қишлоқда ўртача уй қурса бўлади, деб ҳокимнинг бу ташаббусини танқид қилганди.\n45 яшар Шавкат Шокиржонович Абдураззоқов 2020 йилнинг 24 сентябрида Наманган вилояти ҳокими этиб тайинланган.\nУнга қадар 2017 йилнинг июль ойидан Наманган шаҳар ҳокими бўлган.\nШаҳар ҳокимлигига тайинлангунича эса, Вазирлар Маҳкамасининг қишлоқ ва сув хўжалиги, қишлоқ хўжалиги маҳсулотларини қайта ишлаш ҳамда истеъмол товарлари масалалари ахборот-таҳлил департаментининг мудири вазифасида ишлаган.


hidoyat.uz – “Мовароуннаҳр” нашриётининг сайти - ҲУНАРЛИ ХОР БЎЛМАС\nМуқаддас динимиз касбу кор қилиб ҳаёт кечиришга, бировнинг қўлига қарам бўлиб қолмасликка буюради. Касб-ҳунар эгаллаш пайғамбарлардан меросдир.\nХалқимизда фарзандларини ёшлигидан бирор ҳунарга ўргатиш учун ҳунармандларга шогирд бериш анъанаси бор. Ушбу одат сабаб юртимиздан кўп машҳур усталар етишиб чиққан.\nПайғамбаримиз: (алайҳиссалом) бундай марҳамат қилганлар "Ким тиланчилик қилишдан сақланса, оиласини боқиш ва кўни-қўшниларига мурувват қилиш мақсадида халол йўл орқали ризқ топиш билан машғул бўлса, қиёмат кунида у Аллох таолога юзи ўн беш кунлик ойдек ёруғ бўлган ҳолда йўлиқади".\nРивоят қилинишича Исо алайҳиссалом доим ибодат билан машғул бўлган бир кишидан сенинг таъминотинг билан ким шуғулланади, деб сўрайди. У акам деб жавоб беради. Шунда Исо (алайҳиссалом) аканг сендан кўра обидроқ экан деган экан.\nҲадиси шарифларда кишиларнинг яхшиси эл-юртга манфаатлироғи экани айтилган.\nИстиқлол йилларида юртимизда ёшларни ҳунар эгаллашига катта эътибор қаратилди. Ҳозирда ҳар бир туманда касб-ҳунар коллежлари ташкил этилган. У ерда ёшларимиз касб-ҳунар сирларини мукаммал ўрганмоқда.\nЗеро, хунарнинг катта-кичиги бўлмаганидек, уларнинг барчаси бирдек қадрли ва эъзозлидир.\nЛуқмони ҳаким ўғлига насиҳат қилиб шундай деган экан: "Эй ўғлим, ҳалол касб қилиб, фақирликдан сақлан, чунки ким фақир бўлса унга учта нарса етади. Динида енгил-елпилик, ақлида заифлик ва мурувватсизлик. Булардан ҳам ёмонроғи, одамларнинг унга беписанд қарашларидир".\nУмар (розияллоҳу анҳу): "Бирортангиз "Эй Аллоҳ, мени ризқлантир", деб ўтириб олмасин. Чунки осмондан тилла ва кумуш ёғмаслигини биласизлар-ку", деган экан.\nДемак, инсонга касб қилиш лозим бўлиб ва ўз касби орқали Аллоҳ таолога маҳбуб ва яқин бўлган бандалари сафидан жой олиши мумкин.\nҚилаётган касбимиз ҳалолдан бўлсин, ҳалолга сарфлайлик. Касбига машғул бўлаётган вақтда яхши ният билан: Аллоҳ касб қилишга буюрган, шунинг учун касб қиляпман, Набий (соллаллоҳу алайҳи ва саллам) ҳам касб қилганлар, деб амалга оширса, ҳам фарз, ҳам суннатнинг савобига эришади. Бу савобга эришишда унинг шаръий аҳкомларига риоя қилиши шартдир. Агар касби билан дунё топса, Аллоҳга ҳамд айтсин, яхши фойда кўрибди. Агар дунё топмаса ҳам ҳамд айтсин, тақвоси билан динини асрабди.\n«Кўкалдош» мадрасаси мударриси\n1490 марта ўқилган.


Сергей Ковалев чемпионлик камарини муносиб ҳимоя қилди\n4 март, 2018, 10:05\nЎзбекистонлик мураббий Аброр Турсунпўлатов устозлик қилаётган ярим оғир вазн тоифасининг WBO камари соҳиби россиялик Сергей Ковалев навбатдаги жангини Нью-Йоркда ўтказди.\nУшбу бокс шоусида икки нафар россиялик жаҳон чемпиони рингга кўтарилдилар.\nКечанинг асосий жангида WBO чемпиони Сергей Ковалев (31-2-1, 27 КО) илк ҳимоя жангини ҳамюрти Игорь Михалкинга (21-1-0, 9 КО) қарши ўтказди.\nЖанг кўпчилик кутгандек 12 раунд давом этмади. Беллашувни боксчилар эҳтиёткорлик билан жангни бошлашди. 4-5 раундга келиб боксчилар бир-бирларига зарбаларни кўпайтирди. Чапақай Михалкин Ковалевга анча-мунча муаммо келтирди. 6-раундга келиб ўтказиб юборилган зарбалар Михалкинни ҳолдан тойдирди, бироқ у ўзини қўлга олди.\n... ва ниҳоят 7-раундда Ковалев тўлиқ устунликка эришиб, худди спаррингдагидек ҳаракат қила бошлади. Зарбаларга чидашга кучи қолмаган Михалкин жангни тўхтатишга мажбур бўлди. Шундай қилиб, Ковалев ўзбек мураббийи Аброр Турсунпўлатов мураббийлигида қўлга киритган чемпионлик камарини муносиб ҳимоя қилди.\nЭслатиб ўтамиз, Сергей ўтган йилнинг ноябрь ойида украиналик Вячеслав Шабранскийни нокаутга учратиб, жаҳон чемпиони деган номга сазовор бўлган эди. Шабранский билан жангдан олдин эса Сергей Ковалев икки марта Андре Уордга мағлуб бўлган. Шундан сўнг америкалик боксчи фаолиятини якунлашга қарор қилган.


Хитойлик олимлар ковид кимларда кўпинча аломатларсиз ўтишини аниқлади - Bugun.uz\nХитойлик олимлар ковид кимларда кўпинча аломатларсиз ўтишини аниқлади\n19:54 | 02-01-2022\nПекин университети олимлари кенг кўламли тадқиқот ўтказиб, коронавирусни аломатларсиз ўтказаётганлар аввал ўйланганидан кўра кенг тарқалган бўлиши мумкинлигини аниқлади. Бу ҳақда «JAMA Network Open» хабар берди.\nМаълум қилинишича, мутахассислар Европа, Шимолий Америка ва Осиёда ўтказилган 95 та тадқиқотнинг кенг кўламли мета-таҳлилини ўтказган. Уларда жами 30 миллион киши иштирок этган.\nУнга кўра, қариялар уйларида яшовчи кексалар ва у ерда ишловчи ходимлар ўртасида инфекцияга чалиниш ҳолатларининг 39,7 фоизи аломатларсиз бўлган, тиббиёт ходимлари ва касалхонадаги беморларда эса бу кўрсаткич тахминан 30 фоизни ташкил этган.\nҚайд этилишича, касалликнинг аломатларсиз кечиши ҳомиладор аёллар, самолётда саёҳат қилишни яхши кўрадиганлар, шунингдек, круизларда дам олишни афзал кўрганларда ҳам кузатилган. Ушбу гуруҳлар орасида одамларнинг тахминан 50 фоизи коронавирусни аломатларсиз ўтказган.\nАввалроқ хитойлик олимлар ковиднинг қанча аломатларсиз ташувчиси борлигини аниқлаганди. Шунингдек, Руминияда коронавируснинг вакцина таъсирига қарши тура оладиган штами аниқлангани маълум қилинган.


Яхшилик камайиб бормоқда - Zamin.uz\nФото: Ucla/Дарнелл Хант (чапдан) ва Дэниел Фесслер\nМеҳрибонлик Институти Женнифер и Мэттью Харрис томонидан асос солинган Бедарий фонди пулига очилган эди, унинг иш бошлашига 20 млн доллар ҳайрия қилишган.\nИнститут Лос-Анджелес университетининг социология факультетида жойлашган ва унинг мақсади халқ билан қандай ишлаш, раҳбарларни илҳомлантиришдир.\nХарриснинг сўзларига кўра, нима учун замонавий дунёда яхшилик тобора камайиб бораётганини англашга ҳаракат қилишда, илм ва ички дунё орасида кўприк қуришда катта эҳтиёж борлигини кўради.\nИнститут шуғулланаётган бир неча лойиҳалар қуйидагилар:\n- Антропологлар инсонлар орасида яхшилик қандай тарқалишини ўртганишмоқда;\n- Социологлар шавқатсиз инсонларни меҳрибон бўлишга қандай кўндиришни таҳлил қилишмоқда;\n- Психологлар яхшилик кайфиятни яхшилаши ва асаб зўриқиши белгиларини камайтириши мумкинлигини тадқиқ қилишмоқда.\nФесслернинг таъкидлашича, ҳаммага маълумки, қачонки сиз оғир вазиятга ҳеч қандай таъсир ўтказа олмасангиз - бу "ёмон" стресс. У альпинизм сингари қийин, аммо қониқиш олиб келадиган машғулот билан шуғулланишга ўхшаш "яхши" стрессдан кўра анча зарарли.\n"Сизга бефарқ муносабатда бўладиган инсонлар билан яшаш нисбатан яхши ҳолат, аммо очиқ душманлик билан муносабатда бўладиган инсонлар билан яшаш энг ёмони, соғлик учун зарарли. Бу умрингизни том маънода қисқартиради", - дейди у.\n"Кейин бошқалардан қандай қилиб меҳр олиш ва уни ўзингизга бериш - бу аввалги заҳарли вазиятга мутлақо қарама-қарши. Бу нарсалар соғлик учун фойдалидир", - давом этади олим.\nҲатто бошқа одамлар билан муносабатнинг аҳамиятсиз лаҳзалари - масалан, қаҳвахонадаги хоима сизга қараб жилмайиб, ишларингиз қалай, деб сўраса, ўзингизни яхши ҳис қилишингиз мумкин.\n"Агар яхшилик борасидаги бирон бир нарсада иштирок этсангиз, бошқаларга меҳрибонлигингизни қандай намоён қилишни ўйлайсиз - бу каби нарсалар босимни пасайтиради. У даволаш таъсирига эга, - таъкидлайди олим. - Бу руҳий зўриқишлар ва хавотирни даволашда ёрдам беради". “Замин” янгиликларини “Youtube”да кузатиб боринг\n17-07-2020, 22:53, Дунё\nХакерлар Трамп ҳақидаги махфий маълумотларни эълон қилмаслик учун 42 млн доллар талаб қилишмоқда\n16-05-2020, 03:39, Дунё\n13-08-2019, 20:57, Дунё\nҚозоғистонда яхшилик департаменти ташкил этилди\n28-07-2019, 16:56, Дунё\nЯнгиликлар » Дунё » Яхшилик камайиб бормоқда


15-07-2016 | 16:00\nZAMIN.UZ / Жамият / 15 Июл 2016 года1 460\nИжтимоий тармоқлар ва Telegram мессенжерида пойтахтдаги “Яккасарой” ресторанининг бузилиши билан боғлиқ хабарлар тарқалди. Тармоқ фойдаланувчилари тарқатаётган норасмий маълумотларга қараганда, ресторан жойлашган Абдулла Қаҳҳор кўчасидаги автомобил йўли кенгайтирилиб, кўп қаватли уй қурилиши режалаштирилган. Интернет орқали тарқалган гап-сўзлар тез орада катта шов-шувларга сабаб бўлди. Биз мазкур масала юзасидан Тошкент шаҳар ҳокимияти Матбуот хизмати билан боғландик. Гўшакни кўтарган Матбуот хизмати раҳбари Ҳусан Эрматов “Яккасарой” ресторанининг бузилиши билан боғлиқ гапларга қуйидагича жавоб берди. “Яккасарой” ресторанининг бузилиши ва ўрнига кўп қаватли уй қурилиши ҳақидаги гапларни сиздан эшитяпмиз. Бу бўйича ҳеч қандай расмий ҳужжат қабул қилинмаган, шунинг учун ортиқча ваҳимага ўрин йўқ”, дейди Ҳусан Эрматов. Тошкент шаҳар ҳокимияти вакилларининг жавобини эшитгач, ресторан маъмурияти билан боғландик. Гўшакни кўтарган ресторан ходими ўзини Сирожиддин деб таништирди. Саволларга бамайлиҳотир жавоб берган “Яккасарой” вакили рестораннинг бузилиши билан боғлиқ гап сўзлар қуруқ бўҳтон эканини таъкидлади.


Алоқа воситаларидан тўғри фойдаланиш - Баҳоуддин Нақшбанд ёдгорлик мажмуаси маркази\nАлоқа воситаларидан тўғри фойдаланиш\n04 феврал 2019 й.\n658 марта ўқилди.\nОхирги бир неча йиллар давомида инсоният илм ва тараққиёт майдонда юксак ютуқларни қўлга киритди. Бу тараққиёт натижасида, инсонларнинг ҳаёт ҳақидаги тушунчалари ўзгармоқда. Ҳатто тасаввур қилиш қийин бўлган қулайликлар юзага келмоқда. Бу қулайликлар инсонларнинг оғирини енгил, узоғини яқин қилиши сабабидан, одамлар уларга жуда тез ўрганиб қолишди. Ҳозирда, бу қулайликларсиз аксариятимиз ҳаётимизни тасаввур қила олмаймиз, улар ҳаётимизнинг ажралмас қисмига айланиб қолмоқда. Ҳар бир нарсанинг фойдали томони бўлиши билан бирга зарарли томони ҳам мавжуд. Шунингдек бу қулайликлар сабабидан инсоният ҳаётида янги янги ижтимоий муаммолар ҳам пайдо бўлаётгани ҳаммага маълум. Одамлар ўртасидаги муносабатлар кўриниши ўзгармоқда. Бу пайдо бўлаётган муаммоларнинг ечими эса қийинлашиб кетмоқда. Хусусан бунда алоқа воситалари, айниқса телефон, интернет мукаммалашаётгани инсоният ҳаётида чуқур из қолдиряпти. Айнан интернет ва телефон алоқа воситасидан тўғри фойдалана олмаслик сабабидан баъзи ижтимоий муаммолар кундан кунга хунук тус олмоқда. Бу алоқа воситаларидан нотўғри фойдаланиш оқибатида, динимизда кўрсатилган меъёр ва чегаралар ҳам бузилмоқда. Маълумотларга қараганда, ҳозирги кунда уяли телефон орқали порнографик (беҳаё) фильмларни тайёрлаш ва тарқатиш энг тез ривожланаётган бизнес турига айланган. Мутахассисларнинг таъкидлашича, уяли алоқа воситалари орқали порнографик маҳсулотлар тарқатиш ҳисобига дунё миқёсида миллиардлаб доллар даромад кўрилмоқда. Ҳозир ҳатто интернет ҳам порнография ва зўравонлик акс этган фильмлар, тасвирларни тарқатишда уяли телефондан ортда қолмоқда. Бу эса дунё мамлакатларини жиддий ташвишга солаяпти. Қатор давлатлар жамият, айниқса, ёшлар орасида одоб-ахлоқ меъёрларининг бузилишига йўл қўймаслик мақсадида кескин бу борада чораларни қўллашга мажбур бўлаяпти. Лекин динимиз инсониятга бундай беҳаёликларнинг ечимини 1400 йил аввал тақдим қилган эди.\nМаълумки, Аллоҳ таоло инсонга жуда кўп неъматларни берди. Бу неъматларнинг барчасини санаб, саноғини, шукр қилиб шукрини адо эта олмаймиз. Бу неъматлар ичида энг қадрлиси, инсон ҳаётининг бир лаҳзасини ҳам у сиз тасаввур қила олмайдигани бу кўриш неъматидир. Аллоҳ инсонга кўзни берди. Кўз орқали ёруғ оламни кўриб, Аллоҳ яратган дунёни кезиб унда илм оламиз, овқатланамиз, манзилимизга етиб борамиз, гўзал манзараларга қараб баҳра оламиз, яхши билан ёмонни, оқ билан қорани, дўст билан душманни ажратамиз. Биз кўзнинг инсон ҳаётидаги муҳим жиҳатларини санаш билан тугата олмаймиз. Қиёмат кунида аъзоларимиз ўзимизга қарши гувоҳлик беришини унутмаслигимиз керак. Аллоҳ таоло:\n“Бас, қачонки улар келишгач уларнинг қулоқлари, кўзлари ва терилари улар қилиб ўтган ишлари ҳақида ўзларига қарши гувоҳлик берур” (“Фуссилат” сураси, 20-оят).\nАбдулқосим Асфахоний роҳимаҳулоҳ алайҳ: “Инсонда учта қувват бор. Фикрлаш қуввати, ғазаб қуввати ва шахват қуввати. Бу уч қувватдан бостириш энг қийин бўлган қувват шаҳватдир”, деганлар. Шунинг учун ҳам Аллоҳ таоло “Нур” сурасининг 30-оятида:\n“(Эй Муҳаммад) Мўминларга айтинг, кўзларини (номаҳрам аёлларга) тикишдан тўссинлар ва авратларини (харомдан) сақласинлар! Мана шу улар учун энг тоза (йўлдир) Албатта, Аллоҳ улар қилаётган хунарлардан хабардордир”. Ҳа кўзни номаҳрамларга боқишдан сақлашнинг фойдалари улкан. У бандага иймон ҳаловати, дил нури, қалб қуввати, нафс поклиги ва салоҳиятини олиб келади.\nШу оятнинг тафсирида Қатода раҳматуллоҳи алайҳ: “Яъни, ўзларига ҳалол бўлмаганларга қарашлик. Бу оятнинг бошида Аллоҳ таоло номаҳрамлардан кўзни паст тутишни зикр қилиб, сўнгра “авратларини зинодан сақласинлар”, деди. Чунки (номаҳрамларга) қарашлик зинога олиб борадиган йўлнинг бошидир” – дейди. Кейинги оятида аёллар учун алоҳида қайтариқ келган :\n“Мўминаларга ҳам айтинг, кўзларини (номаҳрам эркакларга) тикишдан тўссинлар ва авратларини (ҳаромдан) сақласинлар”. Маълумингизки, кўп ҳолларда Аллоҳ таоло бандаларига умумий тарзда “Эй, иймон келтирганлар”, тарзида хитоб қилади. Бу ўринда аёлларга алоҳида амр этилиши бу масаланинг нақадар муҳимлигига далолатдир. “Кўзни ҳаромдан тийиш” дегани “эр киши аёлнинг қорасини, аёл эрнинг қорасини кўрмасин”, дегани эмас. Балки ҳожатдан ташқари назар ташламасин, бир номаҳрамга кўзи тушса, назарини дарҳол бошқа томонга олсин, тикилиб қолмасин, деганидир. Чунки бегона аёлга назарнинг давомий бўлиши шаҳвоний ҳирсларни уйғотади. “Исро” сурасининг 36-оятида:\nإِنَّ السَّمْعَ وَالْبَصَرَ وَالْفُؤَادَ كُلُّ أُولَئِكَ كَانَ عَنْهُ مَسْئُولًا...\n“...Чунки қулоқ , кўз, дил – буларнинг барчаси тўғрисида (ҳар бир инсон) масъул бўлур, жавоб берур” деб айтилган. Яъни, инсон қулоқ билан эшитган барча нарсалари ҳақида сўралганидек, кўзи билан кўрган нарсалари тўғрисида ҳам сўралади. Шунингдек, қалб билан қилган барча эътиқоди ва қасди тўғрисида ҳам масъулдир. Шундай экан, ибодат учун яратилган бу аъзоларни ҳалол бўлмаган нарсаларга ишлатган кимсанинг ҳолига вой бўлади. Яна “Ғофир” сурасининг 19-оятида:\n“Аллоҳ кўзларнинг хиёнатини (қараш ман этилган нарсага ўғринча кўз ташлашни) ҳам диллар яширган нарсаларни ҳам билур”, дейди. Улуғлардан бирлари шундай дейдилар: “Эй биродарим, сенга қиладиган насиҳатимни тушуниб етгин! Кўзинг Аллоҳнинг сенга берган неъматидир. Унинг неъмати билан Унинг Ўзига исён қилма! У Зот билан кўзни ҳаромдан тийиш ила муомала қилсанг, фойда кўрасан. Кўзни тиймасликнинг уқубати ўша неъматни олиб қўйилиши бўлиб қолмасин, тағин. Агар уни тийсанг, кўп яхшиликка етасан ҳамда узун ва давомли ёмонликдан саломат бўласан”.\nПарнографик мазмундаги видео ёки суратларни кўришга енгил қараш керак эмас. Уларни кўриш сабабидан қанчадан қанча йигит қизлар бузилиб фаҳш кўчларига кириб қолмоқда. Яна қанчадан қанча тузалмас дардлар пайдо бўлмоқда. Кўриш аста секинлик билан шу кўрганларни амалда бажаришга олиб боради. Шунинг учун Бухорий ва Муслим Абу Ҳурайра розияллоҳу анҳудан ривоят қилган ҳадисларида Набий алайҳиссалом: “ Кўзнинг зиноси (бегона аёлларга) қараш билан, қулоқнинг зиноси (фахш, бузуқ сўзларни) эшитиш билан, тилнинг зиноси (фахш, бузуқ сўзларни) гапириш, қўлнинг зиноси ушлаш, оёқнинг зиноси қадам ташлаш билан бўлади. Қалб рағбат қилади ва хоҳлайди. Фарж эса уни тасдиқлайди ёки ёлғонга чиқаради”, – дедилар. Ибн Аббос розияллоҳу анҳу эса: “Мен ушбу ҳадисдан кўра нохушроқ гапни эшитмаганман” – деган эканлар.\nБугун ҳатто “виртуал севги” тушунчаси пайдо бўлди. Ижтимоий тармоқларда ўзи танимайдаган кишилар билан муомала қилиш, турли хил оқимлар таъсирига тушишга ҳам олиб келмоқда. Натижада дунё бўйлаб, турли миллатга мансуб кўплаб йигит-қизлар ёлғон ваъдаларга ишониб, алданган ҳолда, қонли уруш, ноҳақликлар, инсон қадр қиймати оёғости қилинаётган жойларга бориб қолишмоқдалар. Алоқа воситаларининг бундай салбий кўринишлари ҳам бутун дунё жамоатчилигини ташвишга солаётгани ҳеч кимга сир эмас.\nИжтимоий тармоқларида бир-бирига номаҳрам бўлган йигит ва қизларнинг ўзаро суҳбатлашиши, бир-бирига шаҳват уйғотувчи гап-сўзларни айтиши, ўзининг беҳаё расмларини бир-бирига юборишидир. Бундай ишқий алоқалар оилалилар ўртасида бўлаётгани ва қанчадан қанча оилалар бузилиб кетишига олиб келаётгани дилимизни хуфтон этади. Афсуски, жамиятимизда бу каби иллатлар кўпайиб бормоқда. Бу иллат катта ёшдагиларнинг ҳам, ўрта ёшдагиларнинг ҳам, айниқса, ёшларнинг ахлоқий бузилишига олиб келмоқда. Бу муаммонинг ечими борми? Албатта, бор! Ҳадиси шарифларда бу гуноҳни тарк этганлар учун шу дунёда саодали ва хотиржам ҳаёт охиратда жаннат бўлиши ваъда қилинган.\nИмом Табароний ривоят қилган ҳадисда Пайғамбаримиз соллаллоҳу алайҳи васаллам: “Учта кўз дўзах ўтини кўрмайди: Аллоҳ йулида кечқурун навбатчилик қилган кўз, Аллоҳдан қўрқиб йиғлаган кўз ва Аллоҳ ҳаром қилган жойлардан тийилган кўз”, дедилар.\nШу мазмундаги бошқа бир ҳадисни Аҳмад «Муснад»да, Ибн Ҳиббон ўз «Саҳиҳ»ида, Ҳоким «Мустадрок»да ва бошқалар Убода ибн Сомит розияллоҳу анҳудан ривоят қиладилар: Пайғамбар соллаллоҳу алайҳи васаллам шундай дедилар: “Менга олти нарсага кафолат берсангизлар, мен сизларга жаннатнинг кафолатини бераман. Гапирсангиз, рост гапиринглар, ваъда берсангиз, вафо қилинглар, омонатни адо қилинглар, авратларни номаҳрамлардан сақланглар, кўзингизни (бегоналардан) пастлатинглар ва қўлингизга эрк берманглар”. Жаннатга етишиш учун олти амалнигина бажариш қандай енгил! Уларни ким ҳаёти давомида адо этса ва ўлимига қадар уларга риоя қилса, билсинки, унинг учун жаннат кафолатлангандир. Бир ҳадисда Набий алайҳиссалом: “Эй Алий, бир қарашга (иккинчи) қарашни эргаштирмагин, албатта, биринчи қарашдан бошқаси сенга эмасдир”, дедилар. (Термизий ривояти). Дарҳақиқат, инсон биринчи қарашликни мақсад қилмаган ҳолда, унинг кўзи бехосдан тушиб қолиши мумкин. Жарир ибн Абдуллоҳ Набий алайҳиссаломдан бехосдан кўз тушиб қолишлик ҳақида сўраганида, у зот: “Кўзингни олиб қочгин”, дедилар. Чунки, биринчи қарашда қалб (шаҳватга) тайёр бўлмайди. Аммо иккинчисида одамнинг хаёли кетиб, унга гуноҳ ёзилади. Аллоҳ нимани инсонларга манд қилган бўлса, шу инсоният ҳаётида ижтимоий муаммоларни пайдо қилади. Демак ундан тийилиши керак. Бугун дунё жамоатчилиги бундай ғайриахлоқий хатти-ҳаракатлардан ташвишга тушаётгани бежиз эмас. Зеро, алоқа хизматлари соҳаси ривожлангани сари, уяли телефон воситасида содир этилаётган ҳуқуқбузарликлар сони ҳам ортиб бормоқда. Ачинарлиси, бу каби иллатлар ёшларнинг маънавий дунёсига таъсир кўрсатаётгани етмаганидек, кўпинча вояга етмаганлар иштирокида содир этилаётгани ташвишланарли. БМТ маълумотларига кўра, ҳозирда Интернет тармоғида болалар порнографиясини тарғиб қилаётган сайт¬ларнинг сони бир неча миллиондан ортиқ экан. Ким учундир эрмак, ким учундир даромадли бизнесга айланган бу жиноят, афсуски, бизнинг мамлакатимизга ҳам кириб келмоқда. Мобил телефонларнинг ҳаётимизга кириб келганига унчалик кўп бўлгани йўқ. Шу вақт ичида у одамларнинг кундалик эҳтиёжига айланиб улгурди. Бугунги кунда мамлакатимизда уяли алоқа ҳар бир хонадондан ўрин эгаллаётгани қувонарли ҳол, албатта. Бироқ замон, шароит уяли алоқа хизматидан фойдаланувчи ҳар бир кишининг мобил телефонидан тўғри фойдаланиш одоб-ахлоқи, қонун-қоидасини билиши ва унга амал қилиши зарурлигини тақозо этмоқда.\nЗамонавий тиббиёт ҳам парнографик (беҳаё) мазмундаги фильм ва суратлар инсон соғлиғига жиддий таъсир этишини таъкидлайди. Номаҳрамлар бир-бирларининг суратларига қараши ҳис-туйғуни бошқарувчи миядаги кўплаб ҳужайраларнинг ҳалок бўлишига олиб келади. Олимлар, йигит қизга шаҳват назари билан қараса, миясида муайян гармонлар ишлаб чиқаришини, у гармонлар жинсий алоқага масъул ҳисобланишини исботлашган. Юрак ҳам бу пайтда тез уриб, кўп қонни ўтказади. Бу жараён қисқа муддатда содир бўлади. Шунинг учун бегона аёл-қизларга қарашдан бутунлай тийилиш керак. Бу тийилиш, юқорида айтилганидек, мия гармонларни бевақт ишлаб чиқаришининг олдини олади. Юракни ҳам бир маромда ишлашига сабаб бўлади. Кўзни тийиш кишини бир умрлик надомат, турли жинсий, руҳий ва бошқа касалликлардан асрайди. Ҳаромга назар солишдан тийилиш иймоннинг зиёда бўлишига ва қалбда ҳаловат туйилишига сабаб бўлади.\nҲаромга назар солишнинг салбий оқибатлари\nАлбатта, ҳаром нарсаларга назар солиш (ўзидан) ҳасрату надоматни мерос қолдиради. Қалб бузилади. Ўқ ўлжага қандай таъсир қилса, назар ҳам қалбга шундай таъсир қилади. Агар ўқ ўлжани ўлдирмаса ҳам, у олов каби хўлу қуруқни баробар ёндиради. Худди, шунингдек, назар қалбнинг ҳаммасини ёндирмаса ҳам, баъзи ерини ёндиради. Илм унутилади. Бало келади. Салафи солиҳлардан бўлмиш Амр ибн Мурра айтади: “Бир аёлга назар солдим. У мени (жуда) қизиқтириб қўйди. Шунда кўзим (бирдан) кўрмай қолди. Мен ўша ишимнинг жазоси шу бўлишини умид қиламан”. Инсон Аллоҳдан ва охиратдан ғафлатда бўлиб қолади. Агар қалб ҳаром нарсалар билан машғул бўлса, шу иш бандада Аллоҳнинг зикрига дангасалик қилишни, тоатларга бепарволик қилишни келтириб чиқаради. Бу иш, покиза Ислом шариатга бепарволик саналади. Ким одамларнинг уйига қасддан жосуслик қилиб назар солса, шариатни оёғости қилган бўлади. Расулуллоҳ соллаллоҳу алайҳи васаллам дедилар: “Агар биров сенинг рухсатингсиз уйингга назар солса, сен унга тош отиб, кўзини кўр қилсанг, сенга гуноҳ бўлмайди”. (Бухорий ва Муслим ривояти).\nКўзни нопокликдан тийя олмасликнинг бир қанча сабаблари мажуд: 1.Ҳавойи нафсига ва шайтонга эргашиш. 2.Назарнинг оқибатларини билмаслик. Ваҳоланки у зинога олиб боради. Абу Саид ал-Худрий розияллоҳу анҳудан ривоят қилинади. Расулуллоҳ соллаллоҳу алайҳи васаллам: «Йўл бўйида ўтиришдан сақланинглар», деганларида, саҳобалар: «Эй Аллоҳнинг расули, бунинг чораси йўқдир. Чунки биз ўтириб суҳбатлашамиз», дейишди. Расулуллоҳ соллаллоҳу алайҳи васаллам: «Агар бунга кўнмасангизлар, ўтиринглар-у, фақат йўлнинг ҳаққини адо этинглар», дедилар. Саҳобалар: «Эй Аллоҳнинг расули! Йўлнинг ҳаққи нима?» дейишганида, Расулуллоҳ соллаллоҳу алайҳи васаллам: «Кўзни номаҳрамларга қаратишдан тийиш, ўтувчиларга азият бермаслик, саломга алик олиш, яхшиликка буюриб, ёмонликдан қайтариш», дедилар. (Бухорий ва Муслим ривояти). Китобларда шундай ҳикматли сўзлар келади: “Ким кўзини номаҳрамлардан сақласа, Аллоҳ унинг қалб кўзига нур бахш этади”. 3.Аллоҳнинг афвига, мағфиратига суяниб қолиш, Аллоҳнинг азоби қаттиқлигини унутиш. 4.Никоҳдан ўзини олиб қочиш. Набий алайҳиссалом шундай деганлар: “Эй, ёшлар жамоаси! Сизлардан ким уйланишга қодир бўлса, уйлансин! Чунки, уйланиш кўзни тиювчи, фаржни сақловчидир”. (Бухорий ва Муслим ривояти).\nКўзни беҳаё нарсаларга қарашликдан тийиш фойдалари\nУлар қуйидагилар: 1.Қалбнинг ҳасрат аламидан қутулиши. Чунки, ким кўзини тиймаса, ҳасрати давомли бўлади. 2.Кўзни тийиш қалбга нур ва зиё келтиради. Ўша нур кўзда, юзда ва бутун аъзоларда зоҳир бўлади. Чунки, кўзни тиймаслик юзга ва аъзоларга зулматни олиб келади. 3.Соғлом фаросат келтиради. Бу фаросат қалбдаги нурдандир. Шужоъ Кирмоний шундай деганлар: “Ким зоҳирини суннатга эргашиш билан, ботинини доимий муроқаба билан обод қилса, кўзни ҳаромдан тийса, нафсини шаҳватлардан тийса, ҳалолдан еса, фаросати хато қилмайди”. 4.Бандага илм йўллари ва эшиклари очилади. Илм олиш сабаблари ҳам у бандага осон бўлади. Бу ҳам қалбдаги нур сабаблидир. Агар қалб нурланса, унда маълумотларнинг ҳақиқати зоҳир бўла бошлайди. Ким кўзини тиймаса, қалби кирланади ва у зулмат билан қопланади. 5.Қалб қувватини, саботини ва шижоатини олиб келади. Баъзи шайхлар шундай дейишган: “Одамлар азизликни подшоҳлар эшигидан изладилар ва уни фақат Аллоҳнинг тоатида топдилар”. 6.Кўзни тийиш қалбга назар билан ҳосил бўладиган лаззат ва хурсандчиликдан кўра улканроқ лаззат, хурсандчилик ва хотиржамлик олиб келади. Иффат лаззати гуноҳ лаззатидан улканроқ ва ширинроқдир.7.Кўзни тийиш қалбни шаҳватга асирликдан қутқаради. Чунки, шаҳватига асир бўлган банда эса ҳеч бир гуноҳдан қайтмайдиган бўлади. 8.Кўзни тийиш банданинг юзига жаҳаннам эшикларидан бирини ёпади. Чунки, назар охири дўзах билан якунланувчи фаҳшга олиб борадиган шаҳватнинг эшигидир. Агар кўз тийилса, фаҳшга тушилмайди, фаҳшга тушилмагач, дўзах эшиги ҳам ёпилади. 9.Кўзни тийиш ақлни қувватли, зиёда ва саботли қилади. Кўзни тиймаслик эса ақлнинг камайишига, оқибатни ўйлаб иш қилиш қобилиятининг йўқолишига олиб келади. 10.Кўзни тийиш қалбни шаҳват зикридан, ғафлат мудроғидан халос этади. Кўзни тиймаслик эса Аллоҳдан ва охират кунидан ғофилликни кучайтиради, мустаҳкамлайди. Кўзни тийиш Аллоҳнинг муҳаббатини пайдо қилади. Ҳасан ибн Мужоҳид раҳимаҳуллоҳ шундай деганлар: “Кўзингни Аллоҳнинг ҳаром қилган нарсаларидан тийгин. Бу иш Аллоҳнинг муҳаббатини пайдо қилади”. Кўзни тийиш ҳикматни олиб келади. Абул Ҳусайн Варроқ шундай дейдилар: “Ким кўзини ҳаромдан тийса, бу иши сабабли Аллоҳ унинг тилига эшитувчиларини ҳидоятга бошлайдиган ҳикматни беради”. Кўзни тийиш қалбни фойдали нарсалар ҳақида тафаккур қилишга, қиёмат куни асқотадиган ишлар билан машғул бўлишга бўшатиб беради. Ибн Масъуд розияллоҳу анҳугача кўтарилган саҳиҳ ҳадисда айтилади: “Ҳар куни тонгда икки фаришта айтар экан: Вайл бўлсин аёллар сабабидан эркакларга ва Вайл бўлсин эркаклар сабабидан аёлларга бўладиган (бузуқ ишларда)“. (Ҳоким ривояти). Анас розияллоҳу анҳу бир кишига: “Агар бир аёл ёнингдан ўтса, то ўтиб кетгунича кўзингни юмиб тургин” – дедилар. Вакий роҳматуллоҳи алайҳ айтадилар. “Суфён Саврий билан хайит намозини ўқишга уйдан чиқдик. У менга: “Бугунги қиладиган биринчи ишимиз, кўзимизни ерга қаратиб юрамиз”, – деди. Айтинг-чи, эй азиз дўстим, биз кўчага чиқа туриб шундай ният қиламизми? Аблуллоҳ ибн Масъуд розияллоҳу анҳудан ривоят қилинади: Набий алайҳиссалом: “Аллоҳдан хақиқий ҳаё билан ҳаё қилинглар”. Бизлар Аллоҳ таолодан уяламиз–ку, дейишди. “ Бу ҳаё эмас, лекин ким Аллоҳдан чиндан ҳам ҳаё қилса, бошни ва уни ўраб олган нарсаларни сақласин, қоринни ва уни ўраб олган нарсаларни сақласин…… деб”, марҳамат қилдилар. Умар розияллоҳу анҳу: “Бировларнинг аёлларига қараманглар, шунда сизнинг аёлингизга ҳам қарашмайди”, – дедилар.\nЮртимизда бўлаётган барча эзгу ишлардан кўзланган асосий мақсад диёримизда яшаётган ҳалқлар салоҳиятини ошириш, фаровонлигини таъминлашга қаратилган. Асосий мақсад, озод ва обод Ватан пойдеворини мустаҳкамлаш, баркамол авлодни вояга етказишдир. Ёшларимиз илм олиб, ҳалқимизнинг фаровон ҳаёти учун зарур барча керакли ҳунарларни ўрганиб, замонавий илмларни эгаллашлари керак. Ёшлар ҳеч кимдан кам бўлмай, соғлом ва маънавий етук авлод бўлиб вояга етиши йўлида кенг кўламли ишлар қилинаяпти, зарур шароитлар яратилаяпти. Шундай экан, давлатимиз томонидан фарзандларимиз истиқболи учун муттасил қайғурилаётган бир пайтда ёшларимиз тарбиясини издан чиқарувчи, маънавиятини кемирувчи ҳар қандай ёт таъсирлардан сақлаш, дунёда кечаётган ахборот таҳдидига қарши ёшларимизда соғ¬лом иммунитетни шакллантириш, огоҳликни бир дақиқа бўлсин қўлдан бой бермаслик — бугун сув ва ҳаводек муҳим заруратга айланиши лозим.\nжоме масжиди имом хатиби О.Тўқсанов.


ИНСОН ҲУҚУҚЛАРИ ҲИМОЯЧИЛАРИ ЕТТБ ЙИҒИНИНИНГ ТОШКЕНТДА ЎТИШИГА ҚАРШИ\nЕвропа тикланиш ва тараққиёт банки (ЕТТБ) Ўзбекистонни танқид остига олди. Шу билан бирга Тошкнтда ўзининг йиллик йиғинини ўтказишни режаламоқда.\nЕвропа тикланиш ва тараққиёт банки (ЕТТБ) собиқ Совет Иттифоқининг уч давлатини мамлакатларида сиёсий ва иқтисодий ислоҳотларни пайсалга солаётганликлари учун танқид остига олди. Банк чиқарган ҳисоботда ўтиш даврини кечаётган 27 давлат орасида Ўзбекистон, Туркманистон ва Беларус иқтисоди кучли назорат остида қолаётган мамлакатлар сифатида тилга олинади.\nМустақилликка эришганларига 11 йилдан ошиқроқ вақт бўлибдики, бу давлатларда Иттифоқ пайтида бошланган иқтисодий ислоҳот куртаклари яксон этилди. ЕТТБ ҳисоботида ўтиш даврини кечаётган давлатлар орасида Ўзбекистон, Туркманистон ва Беларус энг паст иқтисодий кўрсаткичларга эришгани айтилади. Банк таҳлилчиси ҳамда ҳисобот муаллифларидан бири Уильям Бауттер бу ҳусусда шундай дейди:\n"Ҳисоботнинг махсус қисмида таъкидланганидек, ушбу йилда Ўзбекистон тарафидан ислоҳотлар сари силжишлар ҳеч бир шаклда кузатилмади. Шу боисдан бу давлат Туркманистон ва Беларус қатори ўтиш даврини кечаётган 27 давлат орасида энг паст иқтисодий кўрсаткичларга эришган давлатлар сирасига қўшиб қўйилди. Бу ҳисоботда аниқ ва равшан қилиб кўрсатилган", - дейди Уильям Баттер.\nҲисоботга кўра, Ўзбекистонда ислоҳотларга ғов бўлаётган асосий омил валюта бозорининг эркин эмаслиги. Январ ойидан буён ўзбек расмийлари Халқаро валюта жамғармасининг махсус дастури доирасида иш олиб бордилар. Ўзбекистон ва Халқаро валюта жамғармаси ўртасида имзоланган меморандумга мувофиқ Тошкент ҳукумати 2002 йил ўрталарига келиб сўм конвертациясига чекловларни олиб ташлаши керак эди. Чунки, мамлакатда хорижий валюталарнинг эркин алмашинувининг таъминланиши Халқаро валюта жамғармаси дастурининг муҳим жиҳати ҳисобланади. Аммо Ўзбекистонда ҳали ҳам сўмнинг хорижий валюталарга нисбатан турли курслари сақланиб қолмоқда. Булар ҳукумат тарафидан белгиланадиган икки давлат курси, яъни тижорат ва биржадан ташқари курси ва қора бозор курсларидир.\nЎзбекистондаги вазиятни ўрганиш учун Халқаро валюта жамғармаси сентябр ойида ўзининг махсус делегациясини Ўзбекистонга жўнатган эди. Жаҳоннинг йирик молия муассасаси ўз вакилларининг ҳулосасига таяниб Ўзбекистонда пул бозори эркинлашмагунча Тошкент билан музокара бошламасликка қарор қилди.\nАммо ЕТТБ келаси йили ўзининг йиллик йиғинини Тошкентда ўтказишни режаламоқда. Банк вакили Бауттер гапиради:\n"Банк ўзининг 11 йиллик фаолияти давомида ҳеч қачон Марказий Осиёда йиллик йиғинини ўтказмаган эди. Ҳозир эса бунга фурсат етди, - дейди Уильям Бауттер. "11 сентябр воқеаларидан сўнг минтақанинг иқтисодий стратегик аҳамияти ортди. Ҳозир эса Марказий Осиёда учрашув ўтказиш учун айни палла. Минтақа марказида эса 25 миллион аҳолисига эга Ўзбекистон жойлашган. Қолаверса, бу мамлакатда кечаётган жараёнларнинг Марказий Осиёнинг қўшни давлатларига ҳам таъсири катта. Учрашувимизнинг Тошкентда ўтиши Ўзбекистонда ислоҳотлар пайсалга солинаётганига кўз юмиш ёки бўлмаса уни рағбатлантириш маъносини англатмайди. Биз мамлакатдан нималарни кутаётганимизни очиқ-ойдин айтиб келяпмиз. Мамлакат иқтисодий жиҳатдан оёққа туриб олишида сиёсий плюрализм ва иқтисодий ислоҳотларнинг унга ҳамоҳанг равишда олиб борилиши энг муҳим масала. Булар амалга ошмас экан иқтисодий ўсиш ҳам бўлмайди", деб қайд этди Европа тикланиш ва тараққиёт банки таҳлилчиси.\nАммо инсон ҳуқуқлари ҳимояси билан шуғулланувчи ташкилотлар, жумладан қароргоҳи Нью-Йоркда жойлашган Хьюман Райтс Уотч ташкилоти ЕТТБ йиллик учрашувининг Тошкентда ўтишига қарши. Ташкилотнинг Лондон ваколатхонаси раҳбари Стив Крошоуга кўра, агар Каримов ҳукумати мухолифат фаолларини қамоққа олиш кампаниясини тўхтатмаса, учрашувни бошқа жойга кўчириш керак.\n"Агар йиғин Тошкентда бўладиган бўлса бу Ўзбекистон президенти Ислом Каримов учун ўз мухолифларига тазйиқларни кучайтириш, у ерда бўлаётган зўравонликларни давом эттиришга розилик маъносини англатмаслиги керак. Бу жуда муҳим. Биз ЕТТБнинг йиллик йиғини фақат демократия мақсадларини кўзлаб ўтказилаётганига умид қиламиз", - деди Хьюман Райтс Уотч вакили.\nГарчи сўнгги пайтларда, ўзбек сўмининг хорижий валюталарга нисбатан турли курслари, яъни расмий ва қора бозор курслари ўртасидаги тафовут бироз камайгани кузатилган бўлса-да, бу жараён кичик миқдорда кам пул эмиссияси ҳамда ҳукуматнинг кучли назорати остида амалга ошди. Шу боис мамлакат пул бозорида вазият яҳшиланди дейишга ҳали эрта кўринади. Чунки Ўзбекистонда ширкатлар ўз пулларини банклардан нақд пул кўринишида олишлари учун чекловлар ҳали ҳам сақланиб қолмоқда. Ҳукумат нақд пул оқими устидан кучли назорат ўрнатган. Бунинг оқибатида кампаниялар ўз пулларини банклардан фақат қора бозорга яқин курсда чиқариб олишлари мумкин.\nҲозирда ўзбек сўмининг АҚШ долларига нисбатан давлат курси 920 сўм 5 тийин қилиб белгиланган. Банклараро тижорат курси эса 1070 сўмни ташкил этади. Қора бозорда эса валютафурушлар ҳар бир АҚШ доллари учун 1220-1250 сўмдан беришмоқда.\nХалқаро валюта жамғармаси сўнгги ойлар мобайнида Ўзбекистон валюта бозорида кечаётган жараёнларни кузатиб борди. Агар валюта конвертацияси борасида ҳукумат бошлаган ислоҳотлар шу йўсинда давом эттирилганда эди, шу пайтга келиб курслар ўртасидаги тафовут йўқолган бўлар эди. Таҳлилчилар фикрича, Ўзбекистон ҳукумати юргизаётган сиёсатда "шаффоф"лик етишмайди. Жараёнга ҳалақит бераётган яна бир омил бюрократик тўсиқлар.\nЕТТБ ҳисоботида таъкидланишича, ҳозирда Ўзбекистон аҳолисининг 31 фоизи қашшоқ аҳволда кун кечирмоқда. Уларнинг аксарияти мамлакатнинг чекка вилоятларига, Қорақалпоғистон ва Хоразмга тўғри келади. Шунга қарамай, Ўзбекистонда нафақахўрлар, кам таъминланган аҳоли ижтимоий жиҳатдан мухофазалангани айтилади ҳисоботда. Мамлакат ялпи ички махсулотининг 7 фоизи нафақахўрлар учун ажратилган.


Автор(ы): Мадаминов Баходир Шарифжонович\nКоличество просмотров статьи: 415\nПоказать PDF версию ЖИСМОНИЙ МАДАНИЯТ СПОРТ СОЦИОЛОГИЯСИНИНГ НАЗАРИЙ- МЕТОДОЛОГИК АСОСИ СИФАТИДА\nМадаминов Баходир Шарифжонович\nПедагогика ва психология кафедраси доценти,\nXIX асрнинг иккинчи қисмида О.Конт ва Г.Спенсер социологиянинг асосларини шакллантирган даврда ушбу фанни бу каби улкан келажак кутаётганлигини тахмин қилиш ҳам мумкин бўлмаган. Бугунги кунда социология — етакчи илмий фанлардан бири ҳисобланади. Инсон ёки инсонлар гуруҳи олдида қанчалик мураккаб ва олий вазифалар турмасин, уларнинг барчаси инсон муносабатлари табиатига, одамларнинг бирга яшаш кўникмалари ва қобилиятларига, қандайдир умумий қадриятларни бўлиша олишига, ўзини тутиш меъёрларига, биз яшаётган дунёда ҳар қадамда учраб турадиган низоли вазиятларни ҳал этишга боғлиқ бўлади. Бизнинг олдимизда турган муаммолар қанчалик мураккаб бўлса, уларни ҳал этишда шахс ва унинг инсон ҳақидаги билимлари шунчалик муҳим ўрин тутади.\nСўнгги пaйтлaрдa бутун дунёда спорт ва жисмоний тарбиягa aлоҳидa эътибор қaрaтилмоқдa. У кўпинча бaйрaм тaдбирлaри, оммaвий спорт ўйинлари, кўчa (маҳаллий шароитимизда маҳалла) спорт мусобaқaлaри вa бошқaлaр орқали гавдаланади. Спортнинг жaмоaт ҳaётидa мaвжудлиги вa муҳим рол ўйнaши жудa муҳим бўлиб, унинг аҳамияти катта сиёсат ва мафкуравий даражагача кўтарилди. Спорт, жисмоний тарбия сифатида муҳим ижтимоий ҳодисa саналиб, социологлaрнинг ҳам тадқиқот объектига айланиб улгурди. Спорт социологияси биринчи навбатда спортнинг ўзи, иккиламяи жисмоний тарбияни соғлом турмуш тарзининг асоси сифатида ўрганишни, шунинг асосида унинг тaрбия тeхнологиялари, ўқитиш усуллaрини такомиллаштиришни тавсия этадилар, унга нисбатан даврнинг ижтимоий ҳодисaси сифaтидa қарашни илгари сурадилар. Социология спорт орқали мураккаб ижтимоий тизимлар ва тузилмаларни тушуниш, ижтимоий дунё қай тарзда яшаши ва фаолият олиб боришини англаш имкониятини беради.\nҒарбда узоқ вақт давомида социология сиёсат, маданият билан шуғулланувчилар учунгина зарур, деган фикр мавжуд бўлган. Бироқ ижтимоий дунё ўта мураккаб. У инқирозларга, низоларга, зиддиятларга тўла. Қай биримизга ўзаро бир-бирини тушуниш, яхши ният керак эмас? Низоларни ҳал этгандан кўра, унинг олдини олган афзал эмасми? Бунга эса фақатгина атрофимиздаги дунёни илмий англашга эришганимиздагина имконият туғилади. Айнан социология ижтимоий дунёни, шахснинг ижтимоий муносабатларини англаш имконини берувчи фан ҳисобланади.\nИжтимоий таҳлил учта асосий масалани ҳал этишни акс эттиради:\nИжтимоий тузилмалар қай тарзда шаклланади, ижтимоий ташкиллаштиришнинг турли шаклларининг вужудга келиш сабаблари ва шароитлари нималардан иборат?\nУшбу ижтимоий тузилмалар ва хулқ намуналари қай тарзда барқарорлик ва мустаҳкамликка эришади?\nИжтимоий тузилмалар қай тарзда ўзгаради ва парчаланади, ижтимоий бузғунчиликнинг сабаблари нимадан иборат?\nҚўйилган саволларга жавоблар социологиянинг асосий муаммоларини илгари суради: ижтимоий тартибни қай даражада ўрнатиш мумкин ва бунга қай тарзда эришиш мумкин.\nСоциология — бу жамият ва унинг таркибий қисмларининг — ижтимоий гуруҳлар, уюшмалар, одамларнинг ўзаро ижтимоий муносабатлари жараёнида вужудга келувчи ижтимоий институтларнинг ўзгариши ва фаолиятининг тузилмали механизмаларини илмий ўрганиш демакдир. Спорт социологияси эса инсон хулқ-атвори ва ижтимоий-маънавий муҳитни ташкиллаштиришни изоҳлаш ва оқилона тушуниш демакдир. Бунинг натижасида эса жамият ўз олдида турган муаммоларни ҳал этишнинг илмий йўлларини аниқлаб олиш имконияти вужудга келади.\nАслида инсон турмуш тарзи ва соғлиғи билан барча фан тармоқлари шуғулланади. Аммо масаланинг долзарб жиҳатларини илмий асослаш учун алоҳида тармоқ соҳалар вужудга келади. Шундай йўналишлардан бири — бу спорт социологиясидир.\nҲар бир муаммонинг муҳим қирраларини фан орқали намоён этиш барчага маълум. Бироқ 1930 йилда таниқли рус олими В.И. Вернадский томонидан илгари сурилган ўзига хос ғоя мавжуд: «биз энди фанга эмас, кўпинча муаммоларга мутаҳассислашиб бормоқдамиз». Замонавий жамиятнинг тараққий этиб бориши соғлиқни сақлашдаги долзарб ижтимоий муаммога тўқнаш келмоқда. Нима учун социал муаммо. Негаки инсоннинг соғлиғига бевосита жиддий таъсир кўрсатадиган ҳолатлар, бугунги кунда оиладаги ташвишлар, спорт тизимидаги тартибсизликлар, иқтисодий ва сиёсий жараёнлардаги қонунларнинг пала-партишлиги, жамиятдаги маънавий ҳамда маданий меъёрларнинг таназзулга учраши кабилар сабаб бўлмоқда.\nМазкур келтирилган ҳолатлар юзасидан, таъкидлаш мумкинки, ҳозирги кунда Ўзбекистон шароитида спортнинг асосий тамойил ва масалаларини тадқиқ этиш учун «спорт социологияси» фанини ривожлантириш муҳим омил саналади. Жамият ривожланишининг хозирги замон босқичида инсонни тарбиялаш, унинг жисмоний сифатларини ривожлантириш, саломатлигини мустахкамлаш, иш қобилятини ошириш, жамоаларда қулай рухий мухитни яратишнинг кўп қиррали жараёнида жисмоний тарбия ва спортнинг аҳамияти ортиб бораётганлиги кузатилмокда. Спорт эса — бу маданиятдир. У шу сабабли ҳам жисмоний маданият шаклида келади. Бунинг учун маданият мавзусини социологик талқинига эътибор қаратишимиз керак бўлади.


Аллоҳ раҳмати – Islom Nuri\nАллoҳ бизга ота-oнамиздан ҳам меҳрибoн.\nКенг раҳмати сабабли ҳам тавба эшикларини ҳамма учун oчиқ қилган.\nБанда қанча куфр ва ширк келтирмасин. Гунoҳларни ҳамма турин қилмасин Аллоҳнинг раҳматига киришга қoдир. Унинг тавба эшиги oчиқ. Сўзларимнинг тасдиғи ўлароқ Пайғамбар соллаллоҳу алайҳи ва саллам билан бир қария ўртасида бўлиб ўтган суҳбатни келтираман.\nРасулуллoҳ саллалoҳу алайҳи васаллам қoшига кексалик белини дoл қилган, сoчларини тўкиб, тишларини қoққан чoл oёқларини зўрға судраб ҳассага суяниб келди. Узoқлардан, кўзларини тўсаётган киприклари oрасидан йўл қараб келди. Расулуллoҳ соллаллоҳу алайҳи ва саллам oлдиларига келганида қалтирoқ oвoзда сўзлади:\n– Эй Расулуллoҳ, бир киши гунoҳларни кўп қилган. Кўп қилганда ҳам ҳеч турини қўймай қилган. Гунoҳларини бутун инсoниятга тақсимланса, ҳаммасини бадбахт қилишга кифоя қилади. Шундай oдамнинг тавбаси қабул бўладими?\nРасулуллoҳ соллаллоҳу алайҳи ва саллам бoшларини кўтариб қарияга тикилдилар. Ёши бир жoйга бoриб бели букилибди. Гунoҳлар иликларининг қувватини олиб, юзидан нурни ўчирибди.\n– Ислoмга кирдингизми?\n– Мен Аллoҳдан ўзга илoҳ йўқлигига, сизни Аллoҳнинг элчиси эканингизга гувoҳлик бераман!\n– Яхшиликлар қиласиз, ёмoнликлардан тийиласиз. Аллoҳ сизга ўша гунoҳларни барчасини яхшиликка айлантириб беради!\n– Хиёнатларим, бузуқликларимни ҳам-а?!\n– Аллoҳу акбар!.. Аллoҳу акбар! .. Аллoҳу акбар!..\nТакбир айта-такбир айта кўздан ғoйиб бўлди.\nБу ҳикoяни Табарoний ва Баззoр ривoят қилган.\nАллoҳнинг oта-oнамиздан меҳрибoнрoқ экани ҳақида бoшқа ҳикoя.\nБу ҳикoямиз Бухoрий ва Муслим Саҳиҳ тўпламларида келган.\nҲавoзин жанги тугаганидан сўнг кoфирларнинг oила ва бoла-чақалари келтирилиб, бир жoйга жамланди. Набий соллаллоҳу алайҳи ва саллам уларга бoқиб туриб бир ажабланарли ҳoдисани кўрдилар. Ҳавoзин аёлларидан бири тутқунлар орасини кезарди. Гоҳ ўнга, гоҳ сўлга боқарди. Дуч келган гўдакни қўлига олиб кўрарди. Узоқ айланди. Бировнинг раҳми келса, биров турткиларди. Айлана–айлана охири бир гўдакни қўлига олдию, маҳкам қучоқлаб бағрига босди. Ўтириб анчадан бери эмизмагани учун тўлиб кетган кўкрагини тутқазди. Гўдак ҳам дарров йиғини йиғиштириб эмишга тушди.\nБўлган воқеадан таъсирланиб турган саҳобаларга Расулуллоҳ соллаллоҳу алайҳи ва саллам юзланиб сўрадилар:\n– Нима дейсизлар, шу она фарзандини ўтга ташлаши мумкинми?\nТасаввур қилинг шундай муштипар она ўз фарзандини кимлардир ёниб турган оловга ташламоқчи бўлишса, бунга бефарқ қараб тура оладими?! Шунга рози бўладими?! Албатта саҳобаларнинг жавоби инкор бўлди: – Йўқ, эй Расулуллоҳ! Бундай қилиши асло мумкин эмас!\n– Шуни яхши билинглар: Аллоҳ бандаларига мана бу аёлнинг фарзандига кўрсатаётганидан ҳам меҳрибонроқдир!


Бирлашган ҳолда бу офатни енгамиз | "Адолат" СДП\nСаломатлик – туман бойлик. Шу кунгача ушбу мақолни худа-беҳуда ишлатар эдигу мағзини доим ҳам чақмасдик. Мана ярим йилдирдирки коронавирус пандемияси шароитида ушбу нақлнинг ҳақиқий маъносини англаб етдик. Дарҳақиқат, карантинда кўпгина қадриятларнинг, биз учун муҳим нарсаларнинг мазмуни умуман ўзгариб кетди.\nКоранавирус кириб келишидан бир неча ой олдин ҳукумат томонидан ўз вақтида ўрнатилган чекловлар, оммавий ахборот воситаларимизнинг фаол тарғиботи ва энг асосийси халқимизнинг хавфни тўғри англаб етгани боис касаллик маълум вақтга жиловланди. Аммо кўпгина хориж мамлакатларида бўлгани каби касалликнинг иккинчи тўлқини биринчисидан бир неча баробар кучли келди. Биринчи тўлқиндаги бир ойда касалланганлар миқдори бугунги кунда маълум соатлар ичида аниқланмоқда. Афсуски, касалликдан вафот этганлар сони ҳам бир неча бараварга кўпайди.\nДоно халқимизда касалликнинг даволагандан кўра олдини олган маъқул деган нақл бор. Ушбу вирус ҳам бизга юқмаган пайтда, ҳимоя воситаларини қўллаган тақдиримизда оддий заррадан фарқи йўқ. Шунчалар кучсиз ва ожиз, аммо эҳтиётсизлигимиз ёки бошқа сабаб билан ичимизга тушиб олса, унинг куч-қудрати ошиб боради. Ўзимиз билан бирга атрофимиздаги яқинларимизга ҳам ҳужумга ўтади. Шу боисдан соғлимиз, яқинларимиз тақдири учун энг аввало ўзимиз барча масъулиятни зиммамизга олган ҳолда касалликни бизга яқинлашишига, қадрли инсонларимизга зарар етказишига йўл қўймайлик. Биргина қилинган бефарқлик ёки истиҳола сабаб қанчадан-қанча муаммолар, оғриқлар, айрилиқлар келиб чиқаётганини барчамиз кўриб, билиб турибмиз. Шунинг учун ҳушёрликни ҳар қачонгидан кўпайтириб, бепарволик, лоқайдлик сингари иллатларни йўқотишиимз даркор. Бу орқали биз нафақат ўзимизни асраймиз, балки аҳволи оғир ётган юртдошларимизга шифокорларнинг янада кўпроқ вақт ажратиши, эътибор бериши натижасида уларнинг соғайишига хисса қўшган бўламиз.\nХалқимиз бошида жорий йилда тушган кўплаб офатлар, фалокатлар фуқароларимизни қийин дамда бир ёқадан бош чиқара олишини намоён этди. Аҳолимиз фақатгина кучли халқларгагина хос бирлаша олиш хусусиятини намоён этди ва биз ҳам шундай миллатлар қаторида эканлигимизни исботлаб берди. Шуниг учун халқимизни ҳар қачонгидан оғир бўлган ушбу кунлардан бир мушт бўлиб мардонавар чиқиб олишига қудрати, сабри, матонати етишига аминман.


18:30 / 24 февраль 1101 pdf Ўқиш режими + -\nҚизим, жаннат сенга жуда ҳам яқинлигини унутма! У ёнгинангда турган ушбу буюк хилқатнинг қадамлари остидадир!\nИкки юз етмиш кун унинг вужудида яшаганингни, унинг қонидан озиқланиб, нафасига шерик бўлганингни унутма! Бу ҳазилакам муддат эмас!\nГўдаклик чоғингдаги ҳеч бир лаҳзанг унинг эътиборидан четда қолмаган. Мана, энди улғайдинг, вояга етдинг, дўстлар, дугоналар орттирдинг. Сендан талаб этиладиган нарса шуки, сен энди уни ҳамиша улуғла, эъзозлаб ёдга ол, ақлинг сиғдира олмаган ёки таъбинг қабул қила олмаган баъзи ишларини четлаб ўт. «Агар ҳузурингда уларнинг бирлари ёки икковлари кексаликка етсалар, уларга «Уфф», дема, уларни жеркима, уларга лутфли сўз айт! Икковларига меҳрибонлик ила хокисорлик қанотингни пастлат ва: «Роббим, алар мени кичикликда тарбия қилганларидек, уларга раҳм қилгин», деб айт» (Исро сураси, 23–24-оятлар).\nШу ўринда ўзбек қизларига қарата айтилган қуйидаги мурожаатни, қалб изҳорларини эътиборингизга ҳавола этишни лозим топдик.\nБаҳор келиб, табиат келинчак мисол сепини ёйган, атроф муаттар бўй ва қушларнинг шодиёна куйларига тўлган гўзал кунларнинг бири. Болалар боғчасидан хиёбон оралаб қайтаяпман-у, хаёлим эрталаб ойнаи жаҳонда кўрганим бир манзара билан банд. Унда миллий либос ва тақинчоқларда, соф ўзбекона пардоз ила ороланган, ҳуснда Абдулла Қодирий таърифлаган Кумушбибидан асло кам бўлмаган бир гўзал намойиш этилди. Термулиб қолдим...\nГўзаллигидан завқланганим учун эмас, балки бу санамнинг ташқи қиёфасидан асл чиройни топа олмаганим сабабли термулиб қолдим...\nЯнада қунт билан тикиламан, аммо зийнатларига маҳлиё бўлиб эмас, балки шунча тақинчоқ ҳам бера олмаган жозибани қидириб...\nЛибосларига разм солиб боқаман, бироқ ҳавас билан эмас, аслиятдан нимаси йироқ эканига тушуна олмай...\nУнда қандай камчилик бор? Нега у менга завқ бера олмаяпти? Ўсма инган қошлари, сурма тортилган чарос кўзлари, қайрилган киприклари, дур мисоли товланган тишлари... Буларнинг барчаси негадир кишида аллақандай ётсираш ҳиссини пайдо қилади, холос.\nНега шундай? Нима етишмаяпти бу ерда?\nЎйлай-ўйлай, охири ечим топгандек бўлдим: соф ўзбекона кўринишда намоён бўлган бу гўзалнинг шаҳло кўзларида чин ўзбек аёлининг ҳаёси, туришида ҳақиқий ўзбекойимнинг хокисорлиги, ҳаракатларида асл ўзбек хонимининг ибоси, табассумида соф ўзбек аёлининг қимтиниши йўқ экан. Мана, муаммо қаерда!\nШу қисқагина намойиш анчадан буён қалбимда тўпланиб ётган фикрларни изҳор этишимга, ўзлиги, ғурури, ҳаё ва иффатини йўқотаёзган аёл-қизларимизга ушбу мурожаатни баён қилишимга сабаб бўлди. Бу мурожаатларим балки кимларгадир оғир ботар, кимларгадир ёқмас, аммо ишончим комилки, ўзини билган, ўзлигини қадрлаган ўзбекойимларимизга албатта асқотади. Хуллас, суҳбат мавзуси – ҳаё ҳақида.\nГапни сиз азизаларимга мурожаат қилишдан бошлайман: Ҳаё деганда нимани тушунасиз? Ҳаёнинг инсонга қандай зарурати бор? Ҳаё қандай ҳолатларда намоён бўлади, нималарда кўринади? Унинг қандайдир мезонлари борми?\nКелинг, аввало ҳаё аслида нима эканини, унинг ҳақиқатини билиб олайлик.\nҲаё кенг қамровли тушунча, уни биргина таъриф билан ифода этиб бўлмайди. Ҳаё авваламбор Аллоҳ азза ва жаллага нисбатан бўлади. Банданинг Аллоҳдан ҳаё қилиши У Зотнинг неъматларига шукр этиш, ибодатларини адо қилиш, У Зотнинг қайтариқларидан қайтиш каби кўплаб ишларда намоён бўлади. Аллоҳ таоло бандасининг дуога кўтарилган қўлини бўш қайтаришга ҳаё қилар экан, банда ҳам Робби буюрган ишни қилмасликка, Робби қайтарган ишни қилишга ҳаё қилиши лозим. Асл ҳаё ана шудир.\nКелинг, сиз азизалар билан ҳаёнинг зоҳирий кўринишлари ҳақида суҳбатлашайлик.\nРасулуллоҳ соллаллоҳу алайҳи васаллам ҳаё ҳақида: «Ҳар бир диннинг хулқи бор, Исломнинг хулқи эса ҳаёдир», деб марҳамат қилганлар.\nУмар розияллоҳу анҳу: «Кимнинг ҳаёси кам бўлса, тақвоси камаяди. Кимнинг тақвоси камайса, қалби ўлади», деганлар ва қалб тириклигини бошқа ҳусни хулқларга эмас, айнан ҳаёга боғлаганлар.\nОиша розияллоҳу анҳо ҳам кўпинча: «Яхши хулқларнинг боши ҳаёдир», деб айтар эдилар.\nЮқоридаги таърифлардан маълум бўлмоқдики, ҳаё мусулмон инсон ҳаётининг зийнати, ажралмас қисми, энг керакли хислатларидан бири, дини ва қалбининг тириклик манбаи экан.\nХўш, камолотимиз учун сув ва ҳаводек зарур бўлган, усиз ҳар қандай гўзаллик ҳам қадрини йўқотадиган, у билан хулқланмаган аёл ҳидсиз гулга ўхшаб қоладиган бу фазилат нималарда намоён бўлади?\nАзалдан ўзгармай келаётган қоида шуки, ҳар замон ва ҳар маконда инсоннинг иффати, аввало, унинг либосига қараб белгиланади. Ҳеч эътибор берганмисиз, кино ва клипларда яхши аёлни, айниқса, меҳрибон ва муштипар оналар ролини ижро этаётган актрисаларнинг бошида бир парча рўмоли, эгнида кенг-мўл қилиб тикилган миллий либоси бўлади. Ҳеч бир фильмда елка ва қорни очиқ, турли рангларга бўялган сочларини ёйиб олган, қалин макияждан юзининг асл ранги билинмай кетган аёлни бешик тебратиб ўтирган она ролида кўрсатишмайди.\nҲаё ва иймон бир-бирини тўлдириб турувчи нарса бўлиб, бири кўтарилса, иккинчиси ҳам албатта йўқолади. Бувим кўп ҳолларда: «Ҳаё кетди – ҳаёт кетди», дегувчи эдилар. Бу сўзнинг асл маъносини англамасак-да, ибо-ҳаёнинг ниҳоятда муҳим бир хислат эканини ҳис этиб улғайдик. Энди ёшим улғайиб, чуқурроқ ўйлаб кўрсам, ҳаёнинг кетиши тирикликнинг йўқолиши эмас, асл инсоний туйғуларнинг поймол бўлишига, қадриятлар, анъаналарнинг ўлишига, барча юксак фазилатларнинг барбод бўлишига олиб келар экан. Чунки уятсиз, андишасиз одам ҳар қандай ёмон ишдан тап тортмайдиган бўлиб қолади.\nБунга биргина мисол келтириш кифоя қилади, менимча. Яқин муддат ичида ижтимоий тармоқларда қайноталар, қайноға ва бошқа эр тараф қариндошларнинг ёш келинчакларга ёмон назар билан қарагани ҳақида аянчли мақолалар босилди, ҳатто бу шармандалик телевидение орқали намойиш ҳам этилди. Бу разолат ҳақида ўқиган, кўрган-билган ҳар бир мўмин-мусулмоннинг юрагида қаттиқ санчиқ туриб, ҳафталаб ухлай олмай, инграб чиққан бўлиши тайин. Ўша ишни қилган беномусларни қарғаб, маломат тошларини отганлар қанча, эҳ-ҳее... Аммо шу билан муаммо ҳал бўлиб қоладими? Бунга фақатгина эркаклар айбдорми? Бунинг асл сабаби беҳаёлик, келинчакларнинг ҳам ўз «рамкаси»дан чиқиб кетгани, ўзлигини унутиб, бебошлик ва беандишаликка юз тутгани эмасми?\nДонишмандлардан бири: «Ҳаё – бу виқордир», деган экан. Виқор эса инсон забт этиши мумкин бўлган баланд чўққилардан бўлиб, комиллик сифатларидан ҳисобланади.\nЎзбек аёлларининг миллий қаҳрамони, қизларнинг идеали бўлмиш Кумушбибини бир эсга олинг! Ҳаёси қанчалар олий, хулқи қанчалар гўзал эди! Юсуфбек ҳожини эсланг, ҳайбати ва ҳурмати қанчалар юксак эди! Уларнинг илк бор кўришиш саҳнаси ёритилган саҳифалар ёдингиздами? «Кумуш уялиб, зўрғағина салом берди ва Юсуфбек ҳожининг яқиниға келиб, бўйин эгди. Ҳожи қўли билан Кумушнинг елкасига қоқиб суйди ва Кумушнинг манглайиға тегизиб олған ўз қўлини ўпди…»\nМана сизга ўзбекнинг қайнота-келинлари муносабати! Мана сизга ҳаёнинг юксак намунаси!\nҚайнота-келин муносабатларига доир иккинчи саҳна – Кумушнинг жон бериш олдидаги ҳаракатларини эсланг. «Ҳожи Кумушнинг бошиға келиб ўлтурди. Отабек ва онаси оёғ устида эдилар, Кумушнинг кўзи юмиқ, сочлари юзи устида паришон эди. Ҳожи Кумушнинг кўкимтил товланған юзини кўрди ва манглайини босди...»\n– Ойим... Ойим!.. – деди ҳожи. Кумуш кўзини очиб, бесаранжом унга назар ташлади ва таниб... қўзғалмоқчи бўлди.\n– Қўзғалманг, ойим... қўзғалманг! Кумушнинг кўз ёшиси чаккасидан оқиб тушди... Ҳожи ҳам ўзини тўхтатолмай, Кумушнинг бошини силади».\nКўрдингизми, биз ўзбеклар аслида ким эдик! Кўрдингизми, бизнинг асл хулқимиз қанчалар гўзал эди?\nЭй кўнгли тусаган нарсасини оиласидагиларга ошкора айтишга уялмаган келинчаклар, ой-куни яқин бўлгани ҳолда қўлини белига қўйиб, қайнота-қайноғаларининг олдида ғоз юрувчи келинчаклар, фарзанди туғилиш онлари яқинлашганда, маҳаллани бошига кўтариб дод-вой солишга уялмаган келинчаклар, Кумуш опангиздан ўрнак олинг, деймиз. Унинг ҳатто жон талвасасида ҳам йўқолмаган ҳаёси, одобидан ўрнак олинг, деймиз.\n«Ўткан кунлар» романини ўқиган қиз борки, ўзини Кумушнинг ўрнида кўрмоқ истайди: у каби гўзал, у каби суюкли бўлишни орзулайди. Аммо афсуски, улар Кумушдаги асл фазилат, уни Олтинбиби қилган сифатлар фақат гўзаллик эмас, балки юксак одоб-ахлоқ, ибо ва иффат эканига эътибор қилмайдилар.\nБир тасаввур қилинг: Кумуш йиртиқ, калта ва беўхшов латта-путталарни устига ташлаб олган. Эгнида қора атлас кўйлак, бошида қашқарча рўмол эмас, бир енги бор, биттаси йўқ кофта, оёқларида латиф ковуш эмас, бигиз пошнали туфли...\nБундай «кумуш»ни Отабек ҳам аср намозига таҳорат олиб турганда эмас, балки бошқа бир ҳолатда учратиб қолади... Хўш, бу қиз парилардек гўзал бўлса-да, уни Кумуш дейиш мумкинми?\nАслида ҳаё қабоҳатни йўқотиш учун ато этилган хулқдир. Ҳаёли инсонга ҳар ким ҳам журъат қилиб гапира олмайди, унинг қадрини топташга бировнинг ҳадди сиғмайди. Ҳаё – бу мустаҳкам қўрғон бўлиб, ўз соҳибини дунё ва охират хижолатлигидан ҳимоя қилади. Набий алайҳиссалом: «Ҳаё фақат яхшилик олиб келади», деганлар. Ҳаёли кишининг баъзи айблари ҳам кўзга ташланмайди.\nҲаё ҳақида гап кетар экан, шу ўринда овқатланиш, ўзини тутиш, сўзлаш ва кулиш одоблари каби муҳим масалаларни ҳам айтиб ўтишимиз лозим.\nҚиз боланинг баланд овозда кулиши, бақириб сўзлаши, жамоат жойларида ўзини тута билмай, ҳар хил қилиқлар қилиши ўта хунук ҳолатлар ҳисобланади. Бошини орқага ташлаб, оғзини катта очиб кулаётган қизларга қараб туриб, ойнаи жаҳоннинг салбий таъсирини кўргандек бўламан. Улар Расулуллоҳ соллаллоҳу алайҳи васалламнинг кулгилари фақатгина табассумдан иборат бўлганини билармикин?\nБаъзан тантаналар муносабати билан ёзиладиган дастурхон атрофида кузатиб ўтираман: аёлларимиз ўзаро ҳол-аҳвол сўрашгач, овқатланиш билан бирга ғийбатга ҳам киришиб кетишади. Уй эгасининг ҳалол дастурхонида ўтириб, тансиқ таомларга солиб пиширилган ҳалол гўштлар билан қўшиб ўз биродарларининг ҳаром гўштини чунонам туширишадики, уялиб кетасан киши. Аслида йиғинларга дийдорлашиш умидида борилади, қорин ғамида эмас. Шу нафс уйда ҳам тақдирида ёзилган ризқини еб, ором олади-ку! Қолаверса, нозик хилқат саналмиш аёлларга лунжини тўлдириб таом ейиш ҳам ярашмайди. Бунинг устига, оғзида овқати билан гапириш нафақат бизда, балки бутун дунёда ҳам одобсизлик, тарбиясизлик саналади. Майли, меҳмонга борган аёл ўзи билан бирга ўтирган меҳмонлардан, мезбонлардан уялмасин, лекин Аллоҳдан, ўзидан, ҳолидан уялсин. Биз «Иззат тиласанг кам де, сиҳҳат тиласанг кам е» деб, бу борада бутун дунёга устоз бўлган зотларнинг авлодимиз ахир!\nШу ўринда дунё ва жаннат аёлларининг саййидаси Фотима розияллоҳу анҳонинг иффату иболари хусусида зарбулмасал бўлган бир ҳикояни эслагим келди.\nФотима розияллоҳу анҳо бетоб бўлиб, ўлим тўшагида ётганларида Асмо бинт Умайс розияллоҳу анҳо у кишини кўргани келдилар. Шунда Фотима розияллоҳу анҳо унга: «Асмо, мен аёлларга қилинадиган нарсани ёқтирмайман. Аёл кишининг устига битта мато ташлаб қўйилади, бу эса уни васф қилиб туради», дедилар (Фотима онамиз ушбу сўзлари билан «Вафот этганимда тобутим эркаклар олдига олиб чиқилиб, уларга менинг жисмим билиниб туришидан ҳаё қиламан», деган маънони ирода қилган эдилар. Чунки ўша вақтда тобутлар текис тахтадан иборат бўлиб, маййит унга ётқизилар, устига эса мато ташлаб қўйилар эди. Бундай тобутда жасаднинг шакли аниқ билиниб турарди). Шунда Асмо розияллоҳу анҳо: «Эй Расулуллоҳнинг қизлари, Ҳабашистонда ўзим кўрган нарсамни сизга (ясаб) кўрсатайми?» деб, хурмонинг ҳўл новдаларидан олиб келишни сўрадилар. Сўнгра уларни букиб, тахтанинг устига ўрнатиб, тобут ясаб кўрсатдилар. Кейин уларнинг устига мато ташладилар. Буни кўргач, Фотима розияллоҳу анҳо: «Қандай яхши, қандай гўзал экан! Аёл киши эркак кишидан ажралиб турар экан», дедилар (чунки бундай тобут жасаднинг шаклини билдирмай турар эди).\nМана сиз ўрнак олишингиз, тақлид қилишингиз лозим бўлган фитрат!\nМана сизга ҳам беқиёс кўрк, ҳам виқор бахш этувчи зийнат!\nМана сизни дунё ва охират шарафига етакловчи сийрат ва сурат!\nБугун сизларга ҳаё ҳақида айтган гапларимиз денгиздан бир томчи ҳам эмас. Айтамиз десак, гап кўп. Лекин уларни шунчаки ёзиб, айтиб қўяқолиш билан иш битмайди. Энди кузатувлар, тажриба ва кўникмаларга таянган ҳолда, ҳаёсизлик иллатини келтириб чиқарувчи сабаблар ва уларни бартараф этиш чоралари ҳақида ҳам бир оғиз сўзласак.\nИнсон боласи борки, соф табиат билан дунёга келади. Ота-онаси берган тарбия эса йиллар мобайнида унинг қон-қонига сингиб, келажак ҳаётида ўз таъсирини кўрсатади.\nОта-она ўзининг эринчоқлиги боис ёки бошқа сабаблар билан болани телевизор қаршисига «михлаб» қўйиши унинг ҳаё пардалари тирналишига илк қадам ҳисобланади. Биз «мультфилм» деб атайдиган, аслида катталар ҳам кўрса уяладиган саҳналарга бой анимациялар ҳали шаклланиб улгурмаган гўдак онгида илк беҳаёлик уруғларини экади.\nСўзим якунида эслатиб ўтаманки, ушбу мақола кимнингдир дилини оғритиш ёки айблаш мақсадида ёзилмади. Балки орамизда учраб турадиган иллатлардан Аллоҳ қодир қилганича бир-биримизни хабардор этиб, ўзаро ислоҳ йўлини тутиш умидида битилди. Мўмин мўминнинг ойнаси экан, айбларимиз устидан ғайридинлар кулмасидан туриб, ўз ичимизда ўзаро бир-биримизни ислоҳ этишни истаймиз. Бундан муслима опа-сингилларимиз тўғри хулоса чиқарадилар, асло ранжимайдилар, деган умиддамиз. Зеро, ҳазрат Навоий айтганларидек:\nКиши айбинг деса, дам урмагилким, ул эрур кўзгу,\nЗебинисо Қутбиддин қизи\n«Ҳилол» журналининг 9-сонидан\nМаъмура Набижон кизи 08:50 / 26 февраль\nДолзарб масала, ибратли.\nНима қилсам, гуноҳим мағфират қилинади?\n16:10 / 24 февраль 1481\nУруш ҳаром қилинган тўрт ой\n12:05 / 24 февраль 1408\nБу расмда денгиз соҳилларидаги қуёш нурлари таъсирида ярим яланғоч ҳолда юрувчи ҳамда кўчакўйларда танасининг катта қисмини очиб юрувчи аёлларнинг тери давоми...\n4220 16:00 / 21.07.2019\nНохушликларни ислом шиорларига боғлаш – гуноҳ!\nСўнгги вақтларда Интернет тармоқларида айрим нохушликларни ислом шиорларига боғлаш ndash .имом ундай бўлди,, .масжид бундай бўлди, дейиш ҳолатлари учраётгани ижобий давоми...\n547 11:06 / 23.05.2019\nЯхши ҳам, ёмон ҳам ғазаб қиладиган амал\nАбу Тоййиба Журжонийдан ривоят қилинади .Курз ибн Вабародан .Қайси нарсага яхши ҳам, ёмон ҳам ғазаб қилади, деб сўрадик. У .Охират аҳлидан бўлатуриб, кейин дунёга қайтиш,, деб жавоб берди,..Солиҳлар гулшани, китобидан\n418 08:03 / 28 январь\nАллоҳ ҳақида яхши гумон\nҲазмнинг биродари Суҳайл айтади .Молик ибн Динор вафот этгач, тушимда уни кўриб, .Эй Абу Яҳё, Аллоҳ таолога қандай ҳолатда рўбарў бўлдингиз, деб сўрадим. .Гуноҳларим давоми...\n769 08:00 / 07.11.2019


Тожикистонда икки юз нафар жангари ҳарбий хизматчиларга ҳужум қилди DUSHANBA. Кazinform - Тожикистоннинг Тоғли Бадахшон мухтор вилоятида террорчиликка қарши кураш бўлинмаси ходимлари карвонига жиноий гуруҳ томонидан уюштирилган ҳужум натижасида битта зобит ҳалок бўлди, яна 13 нафар ҳарбий хизматчи яраланди, дея хабар беради Kazinform мухбири ТР ИИВ матбуот хизматига таяниб.\nБу йил Қозоғистонда кийиклар сони 1 миллиондан ошади NUR-SULTAN. Кazinform – 2021 йил якунларига кўра, мамлакатда 842 мингта кийик бор. Ваколатли идоралар вакиллари альбиноснинг Қозоғистонда туғилганига ҳам изоҳ берди, деб хабар беради Кazinform мухбири.\nҚозоғистоннинг 12 та ҳудудида об-ҳаво бўйича огоҳлантириш эълон қилинди NUR-SULTAN. Кazinform - Синоптиклар республиканинг 12 та ҳудудида об-ҳаво бўйича огоҳлантириш эълон қилди, дея хабар беради Kazinform Қазгидромет матбуот хизматига таяниб.\nМис компаниясининг акцияларини сотиб олиб, кўп пул ишлаш мумкин - фейк ÓSKEMEN. Kazinform - Шарқий Қозоғистон вилоятида мис қазиб олувчи йирик компания акциялари сотилгани ҳақида ёлғон маълумотлар тарқатилмоқда, деб хабар беради Kazinform мухбири.\nИсроил мамлакатга киришдан олдин ПЗР тестини топшириш талабини бекор қилди NUR-SULTAN. Кazinform - Исроил Соғлиқни сақлаш вазирлиги мамлакатга учишдан олдин ПЗР тестини топшириш талаби бекор қилинганини маълум қилди, дея хабар беради Kazinform COVID-19 тарқалишининг олдини олиш бўйича идоралараро комиссиясига таяниб.\nUral мотоцикли Шимолий Қозоғистон вилоятида йиғилади PETROPABL. Кazinform - Шимолий Қозоғистон вилояти ҳокимлигида Россиянинг Ural Моtorcucles компанияси раҳбарияти билан учрашув бўлиб ўтди. Вилоятда мотоцикллар йиғилади, деб хабар беради Кazinform мухбири.


кўп жиҳатдан маҳаллий кенгашлар фаолиятига боғлиқ\nМамлакатимизни изчил ривожлантиришнинг муҳим жиҳатларини белгилаб берган Ҳаракатлар стратегиясининг мазмун-моҳияти, шу асосида амалга оширилаётган ижобий ўзгаришлар ҳам ана шу мақсадга хизмат қиляпти. Унда белгиланган вазифаларни ижро этиш орқали давлат идоралари, жамоат ташкилотлари ва халқ ўртасида алоқалар янада кучайиб боряпти.\nЎзХДП Жиззах вилоят кенгаши пленумида шу ҳақида сўз юритилди. Унда Ўзбекистон ХДП Жиззах вилоят, шаҳар ва туман кенгаши раислари ва масъул ходимлари, маҳаллий Кенгашларидаги партиямиз гуруҳи раҳбарлари ҳамда оммавий ахборот воситалари вакиллари иштирок этди.\nПленумда «Халқ билан мулоқот ва инсон манфаатлари йили» Давлат дастуридан келиб чиққан ҳолда, партиямизнинг 2015-2019 йилларга мўлжалланган амалий Ҳаракат дастурига тегишли ўзгартиш ва қўшимчалар киритилгани таъкидлаб ўтилди. Давлат дастурининг ҳар бир йўналиши бўйича олиб борилаётган ишларни янада кучайтириш бўйича аниқ вазифалар белгилаб олинди.\nХалқ депутатлари Жиззах вилоят Кенгашидаги ЎзХДП гуруҳи аъзоси Акрам Иномов ижтимоий ислоҳотларда партиялар ролини кучайтириш масаласида фикр юритди.\n— Ислоҳотларнинг бугунги босқичи уларни янада чуқурлаштириш, ҳам давлат ва жамият бошқаруви, ҳам иқтисодиётни модернизациялаш соҳасидаги ишларни мутаносиб равишда олиб боришни тақозо этади, — деди у. — Айниқса, ижтимоий соҳада олиб борилаётган кенг кўламли ислоҳотлар партиямиз учун принципиал аҳамиятга эга. Ўтган йили Жиззах вилоят, туман ва шаҳар Кенгашларидаги партиямиз гуруҳлари томонидан 10 масала сесссия кун тартибига киритилди. Сайловчиларни ўйлантираётган масалалар юзасидан 212 депутатлик сўрови юборилди. Албатта, эришилган натижаларимиз кўп. Лекин ҳозирги кун талаби билан қиёслаганда фаолиятимизни янада кучайтиришимиз керак.\nДепутатларимиз ҳудудларни ижтимоий-иқтисодий ривожлантириш, электорат манфаатларини ҳимоя қилиш масалалари юзасидан ўзининг фикр-мулоҳазалари, аниқ позициясини намоён этиши зарур. Кенгашлар сессияларида мансабдор шахсларнинг ахборот ва ҳисоботларини эшитиш амалиётини янги босқичга кўтариш талаб этилмоқда.\nХалқ депутатлари Жиззах вилоят Кенгашидаги ЎзХДП гуруҳи аъзоси Хидир Шукуров маҳаллий Кенгашлар депутатларининг масъулияти ҳақида ўз қарашларини баён этди.\nПленум якунида ташкилий масала кўрилди. Унда Ўрал Ўразбоев Ўзбекистон ХДП Жиззах вилоят кенгаши раиси этиб сайланди.


26 Сентябрь 2018 19:08 1489\nЎзбекистон Республикаси Бош прокуратура ҳузуридаги Мажбурий ижро бюроси Косонсой туман бўлими ва туман маъмурий суди томонидан сайёр судлар ташкил этилмоқда.\nЖорий йилнинг 25 сентябрь куни Косонсой туман ҳокимлигининг мажлислар залида ўтказилган сайёр судда алимент тўлашдан бош тортаётган уч нафар фуқаронинг иши кўриб чиқилди, деб хабар беради Мажбурий ижро бюроси Наманган вилояти бошқармаси.\nКенг жамоатчилик иштирокида бўлиб ўтган сайёр судда дастлаб миллий қонунчилигимизда алимент тўлаш мажбуриятлари, унинг қонунан мустаҳкамлаб қўйилгани, аммо айрим оталар бунга амал қилмай келаётгани тушунтириб ўтилди.\nХусусан, фуқаро Қ.С. турмуш ўртоғи билан ажрашиб, бир нафар фарзандини боқувчисиз қолдиради. Боз устига бир неча бор огоҳлантиришларга қарамай фарзандининг моддий таъминоти учун лозим бўлган алиментни йиллар давомида тўлашдан бўйин товлаб келади. Натижада, тўланмай келган салкам 13 миллион сўм қарзи учун у тегишли тартибда ўн беш сутка қамоқ жазосига тортилди.\nЁки фуқаро О.Ш. ҳам икки нафар фарзандининг моддий таъминоти учун қонуний бурчини бажармаслиги оқибатида қарздорлик 5 млн. 380 минг сўмни ташкил этган. Унга нисбатан ҳам суд ўн беш суткалик қамоқ жазосини тайинлади.\n2016-12-18 20:04:32 1283\nВиталий Денисов: Агар Одилнинг Хитойда ишлари юришиб кетса, хурсанд бўламан!\n2017-01-18 15:09:25 1194\nОзарбайжонда йиллаб солиқ тўламай келган ОАВнинг раҳбари вақтинча ҳибсга олинди. Бу сўз эркинлигини бўғиш бўладими?\n2017-08-27 12:24:45 1166\nОзарбайжон болалар севимли шоири Илёс Топдиг вафот этди\n2016-12-26 21:19:44 1420\n2017-02-23 19:59:48 2322


10:13 | 21-12-2020\nБуюк Британияда мутацияга учраган коронавирус инфекцияси аниқлангач, Европанинг, шунингдек дунёнинг бир қанча давлатлари қироллик билан авиақатновларни тўхтатди. Ҳозирга келиб бундай давлатлар сони 20 тага етди.\nГерманиянинг Гамбург шаҳри Ганзей Олий суди Россияга нисбатан жорий этилган санкцияларни бузганликда айбланаётган мамлакатнинг икки фуаросига доир ишни кўриб чиқмоқда. Қайд этилишича, улар Россияга метални қайта ишловчи дастгоҳлар юборилишига бош-қош бўлганлар.\nБразилия президенти Болсонару “Pfizer” фармкомпаниясининг коронавирусга қарши вакцинасининг хавфсизлигига шубҳа билдирди. Давлат раҳбари: “Агар сиз тимсоҳнинг жағига тушиб қолган бўлсангиз, бу сизнинг муаммонгиз… Агар аёлларда соқол ўсиб чиқса, эркаклар имо-ишора билан гаплаша бошласалар, улар ҳеч нима қила олмай қоладилар”, деди. Унга кўра, учинчи босқич синовидан ўтказилмаган вакцинани одамларда қўллаб бўлмайди.\nРоссия президенти Владимир Путиннинг яқинда ўтказган катта матбуот анжумани давлат ғазнасига 65 млн рублга тушди. Бу пулни 13 минг қашшоқ оилага 5 минг рублдан тақсимлаб бериш ёки 14 та ҳашаматли Toyota Land Cruiser 200 машинасини харид қилиш мумкин.\nАҚШ президенти Жо Байден вазифасини бажаришга киришган заҳоти Россияга нисбатан санкцияларни жорий этади. Бу ҳақда “Reuters” агентлиги Қўшма Штатларнинг 46-президенти жамоасига яқин манбасига асосланиб хабар берди. Бунга Москва томонидан яқинда АҚШ давлат идораларига уюштирилган киберҳужум сабаб қилиб кўрсатилган. Қайд этилишича, руслар томонидан амалга оширилган киберҳужум натижасида дунёдаги 200 дан ортиқ ташкилот зарар кўрган.\nТуркиянинг Истамбул шаҳридан 4 декбар куни йўлга чиққан юк поезди тарихий қатновни амалга ошириб Хитойнинг Сиан шаҳрига етиб келди. Поезд Туркия Грузия, Озарбайжон, Каспий денгизи ва Қозоғистон бўйлаб ўтган 8693 чақиримли йўлни босиб ўтиб, белгиланган манзил — Хитойнинг Сиан мегаполис шаҳрига борган.\nЯпонияликларнинг аксарияти Токиода 2021 йилда ўтказиладиган Олимпиада ўйинларига қарши чиқмоқда. Бу ҳақда NHK телерадиокомпанияси хабар берди. Японлар катта мусобақа даврида коронавирус тарқалиши кўпайиб кетишидан хавотир олмоқдалар.


Қирғизистондa 7 aпрель инқилобининг беш йиллиги нишонлaнмоқдa\n07 май 2021, Тошкент вақти: 03:49\nҚирғизистондa собиқ президент Курмaнбек Бaкиевнинг ҳокимиятдaн aғдaрилишигa олиб келгaн 7 aпрель инқилобининг беш йиллиги нишонлaнмоқдa.\nМaмлaкaтнинг aмaлдaги президенти Aлмaзбек Aтaмбaев бугун Оқ уй биносидa олдидa ўтгaн хотирлaш мaросимидa қaтнaшди.\nБундaн роппa-росa 5 йил aввaл Бишкекдaги Оқ уй биноси олдидaги мaйдондa 100гa яқин нaмойишчи ҳукумaт кучлaри тaрaфидaн отиб ўдирилгaн эди.\n2010 йилнинг 7 aпрелидa 15 минггa яқин киши коррупция вa хизмaт вaколaтини суиистеъмол қилиш aйбловлaри билaн президент Бaкиевнинг истеъфосини тaлaб қилиб, пойтaхт кўчaлaригa чиқишгaн эди.\nАпрель нaмойишлaри пaйтидa уй қaмоғидa бўлгaн Aлмaзбек Aтaмбев бугунги мaросимдa инқилобдa ҳaлок бўлгaнлaр хотирaсини ёдгa олди.\nAтaмбaев Бaкиевлaр режимини “рaқиблaрини жисмонaн йўқ қилишдан ҳам тап тортмаган” “дaҳшaтли тузум” бўлгaнини aйтди.\nAпрель инқилобидa мaмлaкaтни тaрк эртгaн собиқ президент Бaкиев вa унинг яқинлaри aйни дaмдa Белaрусдa бошпaнa топгaн.\nМинск Бишкекнинг собиқ президентни Қирғизистонгa бериш сўровлaрини рaд қилиб келади.


ЎФА жаҳон чемпионати ҳар икки йилда ўтишини қўллаб-қувватлайди 11-09-2021, 20:20 | Zamin.uz\n20:20 / 11.09.2021\nЎФА жаҳон чемпионати ҳар икки йилда ўтишини қўллаб-қувватлайди\nЎФА биринчи вице-президенти Равшан Эрматов ФИФАнинг янги ғоясига жавобан дунё футболи оммасига мурожаат қилди.\nУнда ўзбекистонлик футбол мухлисларининг 30 йиллик орзуси ҳисобланган жаҳон чемпионатида иштирок этиш имконияти ошишига хизмат қиладиган ФИФА ташаббуси қўллаб-қувватланди.\nЭслатиб ўтамиз, ФИФА жаҳон чемпионатини ҳар икки йилда бир маротаба ўтказиш истагида.\n"Ассалому алайкум! Бугунги, ҳаммамиз учун синовли кунларда соғ-омонсиз деган умиддаман. Мен Ўзбекистон футболи оиласининг ФИФА жаҳон чемпионати бўйича фикри билан ўртоқлашмоқчиман.\nЖаҳон чемпионати футболдаги чўққи ҳисобланади. Бу спорт билан шуғулланишни бошлаган инсон борки, мундиални орзу қилади. Аммо бу жуда кам сонли маҳоратли футболчиларга насиб этади. Сабаби ЖЧ тўрт йилда бир маротаба ўтказилади. Саралаш босқичи эса жуда ҳам мураккаб ва унда баъзида топ-жамоалар ҳам йўлланмасиз қолади. Футболчилик фаолияти жуда қисқа, миллий жамоаларда рақобат кучли. Бир босқичда ўйнаган футболчи 4 йилдан сўнг кейинги босқичда жамоага бошқа чақирилмаслиги мумкин. Қолаверса, жароҳатларни ҳам унутмаслик керак. Шундай экан, жаҳон чемпионатида иштирок этиш имкониятининг ошишини бутун дунё футболчилари, мураббийлари, ҳакамлари ва албатта, мухлислари қўллаб-қувватласа керак, деб ўйлайман.\nМисол учун, ҳакамларни олайлик. Мен билган кўплаб истеъдодли ҳакамлар 4 йиллик босқичда рўйхатдан четда қолган. ФИФА таклиф қилаётган 2 йиллик босқичнинг ютуғи шундаки, футболчилар ва футболга алоқадор барча мутахассисларнинг мундиал орзуси амалга ошиш имконияти янада ортади. Қолаверса, агар қитъа чемпионатлари ҳам шу тизимга ўтса, биз ҳар йили терма жамоалар миқёсида катта финал турнирлари гувоҳига айланишимиз мумкин.\nФИФАнинг футболни ривожлантириш бўлими раҳбари Арсен Венгернинг бу борадаги таклифи билан танишар эканмиз, яна бир муҳим жиҳатга эътибор қаратишимиз зарур. Саралаш баҳсларининг оптималлаштирилиши. Яъни, мавсумда икки марта терма жамоалар саралаш баҳслари учун йиғилишади ва йўлланмалар учун ўйинлар ўтказишади. Бошқа пайт футболчилар клубларнинг ихтиёрида бўлишади ва узоқ сафарлардан кейинги толиқиш муаммосига камроқ дуч келишади. Биз бу таклифни футбол учун фойдали деб ҳисоблаймиз.\nҲакамлик фаолиятим давомида биз ҳам йирик мусобақаларни интизорлик билан кутардик. Энди эса мамлакатимиз футболининг раҳбарларидан бири сифатида терма жамоамизнинг мундиалда қатнашишини ният қиламан. Зеро, жаҳон чемпионати иштирокчиси бўлиш ўзбекистонлик футбол мухлисларининг 30 йиллик орзуси ҳисобланади. Ўзбек футболи оммаси ФИФАнинг бу борадаги ташаббусини қўллаб-қувватлайди. Футболни биргаликда ривожлантирамиз!", – деди Равшан Эрматов. “Замин” янгиликларини “Twitter”да кузатиб боринг\nЯнгиликлар » Спорт » ЎФА жаҳон чемпионати ҳар икки йилда ўтишини қўллаб-қувватлайди


Лондон клубининг Сапата бўйича таклифи рад этилди\n«Аталанта» «Вест Ҳэм Юнайтед»нинг Дуван Сапата бўйича таклифини қабул қилмади.\nTuttosport манбаси берган маълумотга кўра, «болғачилар» итальян клубига колумбиялик футболчи учун 40 миллион евро таклиф қилишган, аммо рад жавоби берилган.\nАйни вақтда футболчининг трансфер ҳуқуқи «Сампдория»га тегишли ҳисобланади, «Аталанта» уни ўтган мавсумда 2019 йил ёзида 12 миллион еврога сотиб олиш ҳуқуқи билан 1 йилга 14 млн евро тўлаган ҳолда ижарага олганди.\nСапата Италия чемпионатининг кейинги 7 ўйинида кетма-кет 11 гол урди. У чемпионатнинг 20 учрашувида жами 14 гол урган. Айни вақтда у Криштиану Роналду («Ювентус») ва Фабио Квальярелла («Сампдория») билан биргаликда турнир тўпурарлари рўйхатини бошқармоқда.


poytaxt.uz Poytaxt.Uz - 2016 Йилнинг Якунига Статистик Ҳисобот\n2016 йил якуни бўйича асосий макроиқтисодий кўрсаткичлар\n2016 йилда Тошкент шаҳрининг ялпи ҳудудий маҳсулоти ўтган йилнинг мос даврига нисбатан 111,1 фоизга ўсди.\n- Саноат маҳсулотлари ишлаб чиқариш ҳажми 113,1 фоизга;\n- истеъмол товарлари ишлаб чиқариш ҳажми 114,3 фоизга;\n- асосий капиталга инвестициялар ҳажми 141,8 фоизга;\n- пудрат қурилиш ишлари ҳажми 110,2 фоизга;\n- чакана савдо айланмаси ҳажми 113,3 фоизга;\n- жами хизматлар ҳажми 113,4 фоизга иқтисодий ўсишига эришилди.\nЯлпи ҳудудий маҳсулот таркибида кичик бизнес ва хусусий тадбиркорлик улуши 58,9 фоизни ташкил этиб, ўтган йилга нисбатан 1,9 фоиз бандга ортган, хизматлар соҳасининг улуши эса 61,6 фоизни ташкил этди.\nКичик бизнес ва хусусий тадбиркорликни янада қўллаб қувватлаш, ишбилармонлик муҳитини такомиллаштириш натижасида ҳисобот даврида 7492 та янги тадбиркорлик корхоналари ташкил этилди. Соҳа вакилларига тижорат банклари томонидан 5,7 трлн. сўмлик кредитлар ажратилди.\nҲудудий тасарруфдаги корхоналар томонидан 929,5 млн. долларга тенг маҳсулот ва хизматлар экспорти амалга оширилди. 2016 йилда 470 дан ортиқ янги ҳудудий корхоналар экспорт фаолиятига жалб этилди.\n“Тошкент шаҳрида иш ўринларини ташкил этиш ва аҳоли бандлигини таъминлаш дастури”га асосан 2016 йил январь-декабрь ойларида амалда 95907 иш ўринларини ташкил этилиб, белгиланган режа кўрсаткичлари 100,1 фоизга бажарилган.\nПечать 16 Март 2017 Ўқилди: 2490\nСайтда фойдаланувчилар сони: 598


Суперлига. Бўлинишда “Навбаҳор” ва “Қизилқум” пешқадам - PFС "Navbahor"\nСуперлига. Бўлинишда “Навбаҳор” ва “Қизилқум” пешқадам\nСуперлига ўйинлари менимча сизга ҳам ёқяпти. “Пахтакор”нинг Фарғонада очко йўқотиши, “Насаф”нинг тайёр ғалабани қўлдан чиқариши, Бухородаги “жанг” — сўнгги турни безади.\nЖамоалар нисбатан каттароқ танаффусга чиқишди. Улар кўп тер тўкишди, тақвимдаги қийинчиликларга чидай олишди. Ташқаридан айтилаётган гаплар ўз йўлига, ҳозирги интилиш сақлаб қолинса ва молиявий қийинчиликнинг сунъий ташкил этилаётгани барҳам топса, чемпионат 2019 йили икки карра қизиқарлироқ бўлади. Шунингдек, жўжаларни санайдиган кузда ҳам даҳшатли ўйинлар кутиб турганини унутмаслик керак.\nФорматга кўра, жамоаларни тенг иккига тақсимладик. Дастлабки олти клуб орасида энг кўп очко ишлагани барибир “Навбаҳор” бўлиб турибди. Бироқ унутмаслик керак, жадвал 22-турдан кейин ҳам шундай қолса, наманганликлар шу клублар билан яна икки мартадан майдонга тушиб чиқиши керак бўлади. Хуллас, осон эмас бу майдон ичра турмоқ.\nЖон сақлаш йўлида\n“Қизилқум” ва “Сўғдиёна”нинг ўзига келиши, қуйидагича манзара ҳосил қилган. Бироқ бу ҳам ҳали ҳаммаси эмас. Вазият шундай қолишда давом этса, улар “Насаф”, “Қўқон-1912” ва мураббийи ўзгарган АГМК билан яна икки мартадан майдонга тушиб чиқиши керак бўлади. “Нефтчи” катта фарқ билан ортда эканини инобатга олмаса, Про-Лигага сургун бўлмаслик йўлидаги кураш ҳам чемпионлик рақобатидан кам бўлмаслиги катта эҳтимол.\nХуллас, чемпионатнинг қаймоғи ҳали олдинда. Ҳозирча эса мундиал беллашувларидан роҳатланиб турамиз. Футболчилар ҳам, мураббийлар ҳам, мухлислар ҳам, хуллас, ҳаммамиз жаҳон чемпионатини кўрайлик, ҳавас қилайлик, ўрганайлик ва изланайлик. Танаффус шунинг учун ҳам керак эди. Яхши дам сизга ҳамдам бўлсин!\nФутзалчиларимиз ўйинини Жўраев бошқаради\nФутзал жамоамиздаги ўзгаришлар\nU-14 ва U-16 жамоаларимиздан омадли старт\nОмадли мухлислар учун қўшалоқ байрам\nТур мухлислари – “Навбаҳор”\nМеҳмонов ва Алиев рамзий термада!\nАёллар жамоамиздан йирик ҳисобда мағлубият\nИлҳом Мўминжонов: “ПФЛ олдидаги қарзлардан тўлиқ қутулдик”


Samsung мухлиси Galaxy Note 5 корпусини шаффоф қилиб ишлади\n12:42 / 17.10.2015\nЎз смартфонига зеб беришнинг оддий усуллари кўпгина фойдаланувчилар маъқул келмаяпти. Шу боис Samsung маҳсулотларининг мухлиси бўлган Reddit фойдаланувчиси ўзига тегишли Galaxy Note 5 смартфони корпусининг орқа қисмини шаффофлаштирди.\nБу ғояни амалга ошириш учун фаблет эгаси термофен, устара ва сўрғичдан фойдаланди. Аниқланишича, панелнинг орқа юзасига рангни ички томондан ёпиштирилган пластик плёнка бериб туради. Уни олиб ташлаш учун дастлаб смартфонни яланғочлаш талаб қилинади.\nШишага бошқа усулда тушириладиган логотип ва модель номигина дахлсиз қолди. Панелнинг бошқа қисмлари эса шаффоф тусга кирди.


Оиласида тартиб ўрнатадиган юрак — Dilkashradio.com\nАссалому алайкум қадрдонлар. Муқаддас Калом биз аёлларга керакли ва фойдали бўлган ҳамма нарсани ўргатади. Ундан энг яхши она, энг яхши рафиқа бўлишни ўрганамиз. Оиласида тартиб ўрната олган, уни яхши бошқара олган аёл энг тартибли ва оқила аёл ҳисобланади. Муқаддас Калом бизга тартибли бўлишни ҳам ўргатади. Унда шундай ёзилган: « Ëш аёллар…рўзғор бошқаришини истайман, улар ғанимнинг бўҳтон қилиши учун ҳеч бир фурсат бермаслиги керак.» (1 Тим 5:14). Эътибор қилинг-а, бу оятда «бошқариш» деган сўз бор. Бу хонадонда бошқарувчилик қилиш ва шу уйга бекалик қилиш дегани. Нега Муқаддас Каломда ёш аёлларга алоҳида ўгитлар берилган? Чунки ўша пайтларда ёш аёллар уйма-уй саёқ юриб, гап сотиб, бошқаларнинг ишига аралашиб, лозим бўлмаган гапларни гапирганлар. Шунинг учун ҳам аёллар уйма-уй юриб, гап сотиб, бошқаларнинг ғийбатини қилмай, ўз хонадонини тартибга келтириши лозим. Бу оят ҳар бир аёлга тегишли. Оилани тартибга келтирадиган, уни бошқарадиган аёл дегани бу оиланинг бошлиғи дегани эмас. Агар аёл турмушга чиққан бўлса, эри унинг бошлиғидир. Агар аёл бева бўлса, Худо унинг бошлиғи бўлади. Аёлни замонавий қилиб айтадиган бўлсак, оиланинг менежери дейиш мумкин. Исо Масиҳнинг омонат пул ҳақидаги масалини эсланг. Бир одам ўз мол-мулкини хизматкорларига омонат қолдириб ўзи узоқ сафарга кетади. У ҳар бир хизматкорга ўз қобилиятига яраша мол-мулк қолдирган. Хизматкорларнинг энг яхшиси, энг тадбирлиси эса Хўжасидан мақтов эшитган. Бу масал биз аёлларнинг уй бошқаришимизга ҳам жуда тўғри келади. Худо бизга мана шу хонадонни, унинг оила аъзоларини ишониб топширган, уларни яхши салқлаш, тўғри бошқариш ва тартибли бўлиш, бизнинг ишимиз. Биз аёллар ҳар куни Худо бизга берган хонадонни ва хонадон аъзоларини тўғри бошқаришимиз лозим. Бу учун биз Худо олдида маъсулиятлимиз. Доно ва тадбирли аёл вақти келиб, тўғри ишлари учун Худодан марҳамат ва баракатга эга бўлади. Мартин Лютер бу ҳақида шундай деган экан: «Энг катта марҳамат бу ….ўз ишларингни ишониб топширадиган рафиқанинг борлиги».\nҚандай қилиб ҳар бир аёл Худо хоҳлаганидек, тартибсизликни тартибга келтирадиган, оиласини тўғри бошқара оладиган аёл бўлиши мумкин? Бунинг учун биринчидан, хонадонни бошқариш Худо биздан истайдиган энг яхши иш эканини тушуниш лозим. Бунинг учун хонадонни бошқаришни ёқтирадиган бўлиш шарт эмас. Худо биздан хонадонимизни тўғри бошқаришни сўраяптими, уни истасак ҳам, истамасак ҳам қилишимиз керак. Истак ва хоҳишлар кейинроқ, шу ишларни қилишга ўрганиб қолганимизда ҳам келиши мумкин. Хонадонни бошқариш Унинг биз учун режаси. Хонадонни бошқаришни танлаш Худодаги энг яхши нарсани танлаш деганидир.\nИккинчидан эса, хонадон бошқаришни жиддийлик билан қабул қилишдир. Нега? Чунки бу бошқарувни Худованд Ўз режалари учун ҳам ишлатади. Турмуш ўртоқларимизни ва фарзандларимизни севишимиз, хонадонимизни тўғри бошқара олишимиз бизнинг Худо учун қиладиган хизматимиздир. Агар мен уйда яхши бошқарувчи бўлмасам, Худонинг хизматини ҳам юзаки бошқарадиган хизматкор бўламан. Шунинг учун ҳар бир тартибли аёл ўзи учун режа тузиб олиши ва режага кўра уйини тўғри бошқаришни ўрганиши лозим.


UFF.uz'да Шарофиддин Тоғашаровнинг Дарвоза тўсини номли блоги\nКИМ НИМАНИ КУТЯПТИ? (Қизиқ савол)\nНиманидир кутиш яхши, қачонки у кутилгандек рўй берса албатта. Кутилгандек рўй бермасачи? Умидни сўндирмасдан яна кутишдан бошқа чоранг қолмайди. Лекин қачонлардир тўласан, тошасан, ниҳоят тўкиласан киши. Менимча баъзи-баъзида тўкилиб турмасак мақола ёзишга ҳам қўл тегмай қоляпти.\nБу йилги ёз ким учун қанақа ўтди, билмадиму, мен учун буниси аввалгиларидан анча секин ўтгандек бўлди. Жўжани кузда санашга ўрганиб қолганим учунми, кузнинг келишини ошиқиб кутдим. Ошиқиб кутганим куз ҳар қанча интиқ қилмасин барибир ўз вақтида келди. Лекин анчадан бўён кутаётганларим эса ҳамон мени ва менга ўхшаганларни куттирмоқда. Келинг шулар ҳақда икки оғиз.\nКиритилган сана: 05.09.2015 02:15. Ўқилди: 3097 марта.\nАРОСАТДА ҚОЛАЁТГАН ФУТБОЛ\nФутбол ақл бовар қилмас даражада оммалашиб улгурди. Чунки бугун бирор бир кимса йўқки, у ҳақда бошланғич таассуротга эга бўлмаган.\nКиритилган сана: 12.11.2014 15:23. Ўқилди: 4126 марта.\nДАРВОЗА ТЎСИНИ — ҳайрат ва ҳаяжон тимсоли!\nБугун турли веб сайтлар кўмагида блог яратиш қайсидир маънода урфга айланаётгани ҳақиқат. Агар бу яхшиликка хизмат қилса жудаям яхши. Uff.uzда ўз блогинг бўлиши эса ҳаммасидан яхши бўлса керак. Ҳар ҳолда футбол ёмонликка етакламайди.\nКиритилган сана: 11.11.2014 04:09. Ўқилди: 3408 марта.\nЖенский футбол (и не только) Today.uz\nФутбол сен учун ва сен билан Бахтиёр Тоштемиров\nФутбол ичида, футбол атрофида InterSPORT - оммабоп спорт мақолалари\nОммабоп спорт мақолалари БАРЧА БЛОГЛАР »


Ғафур Ғулом. Қалбимга — қардошларимга (1962) | www.ziyouz.uz\nБош саҳифа МатбуотСовет даври матбуотиҒафур Ғулом. Қалбимга — қардошларимга (1962)\nЖон ўртоқлиги, виждон ўртоқлиги, имон ўртоқлиги ва кишиликка хос бутун имкон ўртоқлиги.\nШу ният белгисида ақлу идрок баркамолдир, ҳаёт безаволдир.\nМен-ку шу ёзма сўзимнинг охирида инсонларнинг инсонларга бўлган қардошлик, биродарлик, дўстлик, юксак камолоти тўғрисида айтаман. Айтажак сўзим саратондаги меҳнаткаш манглайининг теридан ҳам покиза. Агар шу сўзимни Улуғ Ватан уруши йилларида ёзсам, етимнинг кўз ёшидан ҳам покиза, дердим.\nҚардошликнинг қадрини улуғ ўзбек шоирамиз Зебунисо бегим бундай тасвир этади:\nКитобхонаи олам варақ-варақ жустам,\nХати ту дидаму гуфтамки, муддао инжост.\nЯъни: бутун оламдаги китобларни варақ-варақ қидириб чиқдим, кўнглимдаги муддао топилмади. Аммо сен ёзган бу хатни ўқидуму излаган муддаом шу эди, дедим.\nТонг отиб турибди! Менинг ёшимдаги кишилар бу соатларда аллақачон уйғониб, ювиниб-тараниб, қалбларида каттакон кундузининг бошланғич бахтини, саодатини режалаб турган бўладилар. Бизнинг мўйсафидларимиз ҳамиша тонготарни яхши ниятлар билан кутадилар. Ёш болалар, набиралар мактабга, боғчаларга жўнаши керак. Газ ўчоқдаги сут қайнаб-тошиб кетмадимикан, фалон ўғилга қаймоқ ёқармикан, фалончисига асал чой берсакмикан? Кичкинтойга лимон чой бераман. Қайноқ сут билан лимон тўғри келармикак? Ёппасига ширгуруч яхши. Оз-озгина сарёғ қўшиб берсанг, ҳаммасига бўлади. Танаффусгача бўлган дарс соатларида болалар толиқмайди.\nЁки: бугун Аҳмадали қизини куёвга чиқармоқчи эди, тўёнага нима қилсам экан? Ота-бобо замони эмаски, бир кийим атлас ё бўлмаса тўртта чойнак, олтита коса қилиб қутилиб кетсам. Яхшиси, кенг, экранли битта телевизор… Шояд келин-куёв шу экранда мени ҳам гоҳ-гоҳ кўриб турса…\nЁки: шу янги йил ўрталарига бориб, ўртанча ўғил аспирантуранинг иккинчи курсига ўтади, уйлантирсак ҳам бўлар…\nТонготарда фаровон, меҳнаткаш оиладаги бир отанинг жаҳоний олам-олам орзуларини минг-минг шаклда тасаввур қилиш мумкин.\nБир уяга дон ташиган чумолилар, бир инга бол ташиган асаларилар шаклан бир-бирларига ўхшасалар ҳам, умумниятлари битта бўла туриб, шахсий мазмунча айрим-айрим оламдирлар.\nМенинг қардошларим, дўстларим, биродарларим — биз ҳаммамиз гражданлармиз. Жуда каттакон дастурхоннинг ўришларимиз, арқоқларимиз. Биримиз олиммиз, биримиз босмахонада газета чиқарамиз. Биримиз кишиларимизни озода қилувчи фаррошмиз, биримиз қўлимизда жўнгина қўштиғ милтиқ билан бировни отмасак ҳам, халқ мулкини, яъни ўз мулкимизни ҳимоя қиламиз — кеча қоровулимиз. Биримиз кимёвий янги ўғитларнинг ижодкори академикмиз, биримиз коммунистик меҳнат бригадасида оддий пахта теримчимиз. Чунки шу пахтадан турли-туман мато тўқилади, ўзим кияман, болаларим кияди, элу юрт кийинади. Бутун иттифоқдош қардошларим кийинади, жаҳон кийинади. Инсонликнинг шарафли, покиза хислатларидан бири шуки, у кийим-бош билан юради. Биримиз ғаллакормиз, биримиз тегирмончи, биримиз нонвой, аммо ҳаммамиз ҳам шу нонни еймиз.\nҲар бир покиза ниятли меҳнаткаш киши ўзи қилаётган меҳнатини улуғлайди.\nШу ерда нарвон ҳақидаги ҳикоя эсимга тушиб кетди: нарвоннинг юқори поялари қуйи пояларига таъна қилган экан, яъни: «Сен қуйи пояларсан, инсон сенга биринчи лой оёқлари билан босади, мен юқориман». Шунда шоир Машраб шу нарвондан чиққан ёғоч овозни эшитиб, нарвонни айлантириб қўйибди. Юқори поялар қуйига, қуйи поялар юқорига кўтарилибди. Лекин ўрта поя ҳамиша ўртада қолаверибди. Яъни араб мақолида «Хайрул умури авсатуҳо» — ўрта даражада яшамоқ; имкониятинг бўла туриб, ўзингни хор тутмаслик керак, имкониятим бор, деб кеккайиб кетмаслигинг керак. Ҳар бир ишнинг ўрта даражаси яхши. Сенинг қўлингда бўлган шу имкониятингнинг манбаи қаерда? Шуни билишинг ва виждон билан рўзғор тебратишинг керак.\nАзиз қардошларим, дўстларим, ақл ва заковат, меҳру шафқат кишининг кимлигини сўрамайди. Инсон бўлса, бас! Эсимни таниганимга эллик йил бўлган бўлса, озмунча ҳам дўст-ўртоқ орттирмадим. Ҳамма ўртоқларим — меҳнаткаш кишилар. Биз ҳам инсонларга хос улфат, яхши шеър, музика, муҳаббат, қўшиқдан холи эмасмиз.\nЭллик йиллик меҳрибон ва шафқатли қардошлик йўлида чоғимиз етгунча бир-биримизни сийладик. Амма дилнинг катта-кичик томирлари бўлар эмиш. Шу дилим томирларидек ўртоқларим кўп.\nМен қардошлик ҳақида гапириб туриб, ўз уйим, ака-укаларим, қариндош-уруғларим, маҳалла-кўй, баланд-қуйидаги қардошларим тўғрисидаги сўзларни кичкина сўзимнинг катта киравериши, деб ёздим.\nКиши кишига дўст, ўртоқ ва биродар. Шу мақоламни ёзиб турган чоғимда, ёшлигимизнинг энг булоқдек қайноқ пайтларини бирга ўтказган ўртоғим Шоаҳмад Шораҳмедов ёнимда эди. Мен — шоирман, у — тез ёзар стенограф. Бир замонлар бола эдик. Мозорхоннинг, тепасида варрак учирардик. Кейин Бароқхон мадрасасида ўқидик..\nИкки муҳаббатли ёшлар теракларга хатларини ўйиб қолдирганидек, бизнинг ёшлигимиз ўзимиздан ўсиб кетди.\nЭллик йил мобайнида кўп дўстлар, қардошлар, биродарлар орттирдим, дедим.\nАлексей Максимович Горькийни тирик кўрган кишиман. У киши менинг муаллимим эди.\nВладимир Маяковскийдан таълим олганман. Лоҳутийнинг кўп асарларини ўзим таржима қилганман. Самад Вурғун укам эди. Гурбахш Сингх (ўғли, қизи билан) бизнинг оиланинг азиз меҳмонлари. Пабло Неруда, Нозим Ҳикмат, Мирзо Турсунзода, Николай Тихонов, Константин Симонов, Алексей Сурков, Мухтор Авезов, Берди Кербобоев, Наири Зарян, Собит Муқонов, Ғабит Мусрепов қардошларим бўлади. Ленгстон Хьюз, Файз Аҳмад Файз, Садриддин Айний, Георгий Леонидзе, Галактион Табидзе, Ираклий Абашидзелар менинг умр йўлдошим Муҳаррамхон қўлидан бир пиёла чой ичиб кетган кишилардир.\nЖаҳон паспортли гражданман. Чунки ниятим покиза.\nМенинг қалбимдаги катта тасалли шундан иборатки, орзу ва манфаатлари, келажакка бўлган умидлари бир хил бўлган жонажон Ватаним оиласидаги ҳар бир киши менинг қардошимдир.\n“Ўзбекистон маданияти”, 1962 йил 30 декабрь\n← Аввалги Аввалги Сайёр (1932-2001)\nКейинги → Кейинги: Шомирза Турдимов. Пойгада ўзади ўзбекнинг оти…